
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 57 

24 Ιανουάριου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Προηγούμενη γνωστοποίηση, σύμφωνα με το άρθρο 
4βτου Ν. 703/77, όπως ισχύει, της απόκτησης από 
την εταιρεία «ΔΙΑΜΑΝΤΗΣ ΜΑΣΟΥΤΗΣ Α.Ε. ΣΟΥ¬ 
ΠΕΡ ΜΑΡΚΕΤ» του αποκλειστικού ελέγχου της 
εταιρείας «ΣΟΥΠΕΡ ΜΑΡΚΕΤ ΑΛΦΑ ΔΕΛΤΑ Α.Ε.»». 1 

Η προηγούμενη γνωστοποίηση σύμφωνα με το άρθρο 
4β του Ν.703/77, όπως ισχύει, της συγκέντρωσης 
των εταιρειών «ΑΝΩΝΥΜΗ ΝΑΥΤΙΛΙΑΚΗ ΕΤΑΙΡΕΙΑ 
ΚΡΗΤΗΣ (ΑΝΕΚ) Α.Ε.»» και «ΡΕΘΥΜΝΙΑΚΗ ΝΑΥΤΙ¬ 
ΛΙΑΚΗ ΤΟΥΡΙΣΤΙΚΗ Α.Ε.»» που αφορά τη μεταξύ 
τους συγχώνευση, με απορρόφηση της δεύτερης 
από την πρώτη. 2 


ΑΠΟΦΑΣΕΙΣ 

(ΐ) 

Προηγούμενη γνωστοποίηση, σύμφωνα με το άρθρο 4β 
του Ν. 703/77, όπως ισχύει, της απόκτησης από την 
εταιρεία «ΔΙΑΜΑΝΤΗΣ ΜΑΣΟΥΤΗΣ Α.Ε. ΣΟΥΠΕΡ 
ΜΑΡΚΕΤ» του αποκλειστικού ελέγχου της εταιρείας 
«ΣΟΥΠΕΡ ΜΑΡΚΕΤ ΑΛΦΑ ΔΕΛΤΑ Α.Ε.»». 

Η ΕΠΙΤΡΟΠΗ ΑΝΤΩΓΩΝΙΣΜΟΥ 
ΣΕ ΟΛΟΜΕΛΕΙΑ 
ΑΠΟΦΑΣΗ 1 ΑΡΙΘΜ. 204/111/2001 

Συνεδρίασε την 20η Δεκεμβρίου 2001, ημέρα Πέμπτη 
και ώρα 10.30 π.μ., στην αίθουσα 611 της Γενικής Γραμ- 
ματείας Εμπορίου του Υπουργείου Ανάπτυξης, με την 
εξής σύνθεση: 

Πρόεδρος: Δημήτριος Τζουγανάτος 

Μέλη: Ηλίας Βλάσσης 

Θεόδωρος Δεληγιαννάκης 

Δημόκριτος Άμαλλος, κωλυομένου του τακτικού Πανα¬ 
γιώτη Μαντζουράνη 


Αντώνιος Μέγγουλης, κωλυομένου του τακτικού Κων¬ 
σταντίνου Ηλιόπουλου 

Λεωνίδας Νικολούζος 

Ιωάννης Κατσουλάκος 

Χαρίσιος Ταγαράς και 

Νικόλαος Βέπας. 

Γραμματέας: Σωτηρία Πανιέρα, κωλυομένης της τακτι¬ 
κής Αλεξάνδρας - Μαρίας Ταραμπίκου. 

Θέμα της Συνεδρίασης ήταν η προηγούμενη γνωστο¬ 
ποίηση, σύμφωνα με το άρθρο 4β του Ν. 703/77, όπως 
ισχύει, της απόκτησης από την εταιρεία «ΔΙΑΜΑΝΤΗΣ 
ΜΑΣΟΥΤΗΣ Α.Ε. ΣΟΥΠΕΡ ΜΑΡΚΕΤ» του αποκλειστικού 
ελέγχου της εταιρείας «ΣΟΥΠΕΡ ΜΑΡΚΕΤ ΑΛΦΑ ΔΕΛΤΑ 
Α.Ε.». 

Στη συνεδρίαση παρέστη η εταιρεία «ΔΙΑΜΑΝΤΗΣ 
ΜΑΣΟΥΤΗΣ Α.Ε. ΣΟΥΠΕΡ ΜΑΡΚΕΤ» δια του πληρεξου¬ 
σίου δικηγόρου της Ιωάννη Σχινά. 

Στην αρχή της συνεδρίασης, το λόγο έλαβε η Γενική 
Εισηγήτρια της Γραμματείας Σοφία Καμπερίδου, η οποία 
ανέπτυξε τη γραπτή εισήγησή της καιπρότεινετη μη απα¬ 
γόρευση της υπό κρίση συγκέντρωσης, δεδομένου ότι 
δεν περιορίζει σημαντικά τον ανταγωνισμό στις σχετικές 
αγορές τις οποίες αυτή αφορά. Στην συνέχεια το λόγο 
έλαβε ο ανωτέρω πληρεξούσιος δικηγόρος της εξαγορά- 
ζουσας, ο οποίος συντάχθηκε με την εισήγηση της Γ ραμ¬ 
ματείας, ανέπτυξε τις θέσεις αυτής, έδωσε διευκρινήσεις 
και απάντησε σε ερωτήσεις που του υπέβαλαν ο Πρόε¬ 
δρος και τα Μέλη της Επιτροπής και ζήτησε την έγκριση 
της συγκέντρωσης. 

Η Επιτροπή Ανταγωνισμού, αφού έλαβε υπόψη τα στοι¬ 
χεία του σχετικού φακέλου, την εισήγηση της Γ ραμματεί¬ 
ας και τις απόψεις που διετύπωσε, η ενδιαφερόμενη εται¬ 
ρεία κατά την συζήτηση της υποθέσεως, σκέφθηκε ως 
εξής: 

I. Στις 17.10.2001 (α.π. 2968) η εταιρεία «ΔΙΑΜΑΝΤΗΣ 
ΜΑΣΟΥΤΗΣ Α.Ε. ΣΟΥΠΕΡ ΜΑΡΚΕΤ» (εφεξής «ΜΑΣΟΥ¬ 
ΤΗΣ») γνωστοποίησε στην Επιτροπή Ανταγωνισμού το 
από 5.10.2001 «προσύμφωνο πώλησης και μεταβίβασης 
ονομαστικών μετοχών Ανώνυμης Εταιρείας», το οποίο 
υπεγράφη μεταξύ αφενός του Γρηγορίου Γιαννόγλου, 


1 Από την παρούσα απόφαση έχουν παραληφθεί, σύμφωνα με το άρθρο 23 παρ. 7 του Κανονισμού Λειτουργίας και Διαχείρισης 
της Επιτροπής Ανταγωνισμού (ΦΕΚ 361/Β74.4.2001), τα στοιχεία εκείνα, τα οποία κρίθηκε ότι αποτελούν επιχειρηματικό απόρρητο. Στη θέση 
των στοιχείων που έχουν παραληφθεί υπάρχει η ένδειξη [...]. Όπου ήταν δυνατό τα στοιχεία που παραλήφθηκαν αντικαταστάθηκαν με ενδει¬ 
κτικά ποσά και αριθμούς ή με γενικές περιγραφές (εντός [ ]). 

ενεργούντος για λογαριασμό μετόχων της εταιρείας 
«ΣΟΥΠΕΡ ΜΑΡΚΕΤ ΑΛΦΑ ΔΕΛΤΑ ΑΝΩΝΥΜΗ ΕΤΑΙΡΕΙΑ» 
(εφεξής «ΑΛΦΑ ΔΕΛΤΑ») που κατείχαν συνολικά 712.870 
μετοχές επί συνόλου 935.363 μετοχών (ήτοι ποσοστού 
76,21 %) της προαναφερθείσας εταιρείας (πωλητές μέτο¬ 
χοι), και αφετέρου της «ΜΑΣΟΥΤΗΣ» (αγοράστρια). Από 
την έρευνα της Γραμματείας προέκυψε ότι, εκ των προα- 
ναφερομένων μετοχών ένα μέρος είχε ήδη μεταβιβασθεί 
στην αγοράστρια, ήτοι 162.774 (ποσοστό 17,40% του συ¬ 
νολικού μετοχικού κεφαλαίου της εξαγοραζόμενης) και 
βάσει του προσυμφώνου και των μεταγενέστερων αλλα¬ 
γών στις μεταβιβάσεις των μετοχών, αυτή θα αποκτήσει 
επιπλέον 575.009 μετοχές, που αντιστοιχούν στο 61,47% 
του μετοχικού κεφαλαίου (μ.κ.) της «ΑΛΦΑ ΔΕΛΤΑ» και 
συνεπώς το 78,87% του μ.κ. και τον αποκλειστικό έλεγχο 
αυτής. Με τις ήδη αποκτηθείσες μετοχές η αγοράστρια 
συμμετέχει στο Διοικητικό Συμβούλιο της «ΑΛΦΑ ΔΕΛ¬ 
ΤΑ», με ένα (1) μέλος επί συνόλου επτά (7) μελών. 

II. Η «ΜΑΣΟΥΤΗΣ» είναι Α.Ε., ιδρύθηκε το 1977 με έδρα 
το Δήμο Θέρμης Θεσσαλονίκης και ασχολείται με την εκ¬ 
μετάλλευση αλυσίδας καταστημάτων σούπερ μάρκετ. 
Εχει παρουσία στους νομούς Θεσσαλονίκης, Χαλκιδικής, 
Πιερίας, Ημαθίας, Πέλλας, Κιλκίς, Σερρών, Λάρισας, Κο¬ 
ζάνης, Καστοριάς, Καβάλας, Ξάνθης, Ροδόπης και 
Έβρου με εβδομήντα τέσσερα (74) καταστήματα, εννέα 
(9) από τα οποία δραστηριοποιούνται στη χονδρική πώ¬ 
ληση ειδών σούπερ μάρκετ. 

Η «ΜΑΣΟΥΤΗΣ» ελέγχει άμεσα ή/και έμμεσα τις ακό¬ 
λουθες επιχειρήσεις: 

ί) «ΔΙΑΜΑΝΤΗΣ ΜΑΣΟΥΤΗΣ Α.Ε. ΣΟΥΠΕΡ ΜΑΡΚΕΤ ΔΥ¬ 
ΤΙΚΗΣ ΘΕΣΣΑΛΟΝΙΚΗΣ» με δραστηριότητα το χονδρικό 
εμπόριο ειδών κρεοπωλείου και μαναβικής, ϋ) «ΖΑΚΟΜΑ 
ΣΥΣΚΕΥΑΣΤΙΚΗ ΤΥΠΟΠΟΙΗΤΙΚΗ ΕΜΠΟΡΟΒΙΟΜΗΧΑΝΙ- 
ΚΗ ΤΡΟΦΙΜΩΝ Α.Ε.» με δραστηριότητα την τυποποίηση- 
συσκευασία και εμπορία (χονδρικώς) αγροτικών προϊό- 
ντων/χονδρικό εμπόριο ειδών οικιακής χρήσης, ΙίΙ) «ΜΠΟ- 
ΝΙΕ Α.Ε.» τυποποίησης - κοπής - επεξεργασίας κρεάτων 
και τυποποίησης επεξεργασίας δημητριακών-ζάχαρης 
και παρεμφερών προϊόντων με δραστηριότητα την τυπο¬ 
ποίηση και εμπορία νωπών και κατεψυγμένων κρεάτων, 
δημητριακών προϊόντων και λοιπών προϊόντων γενικού 
εμπορίου καθώς και ίδρυση μονάδας εκτροφής ζώων (η 
εταιρεία είναι αδρανής), ίν) Εμπορία ειδών ΣΟΥΠΕΡ ΜΑΡ¬ 
ΚΕΤ τροφίμων και βιομηχανική τυποποίηση τροφίμων 
«ΑΦΟΙ ΜΠΙΣΚΑ ΑΒΕΕ» με δραστηριότητα την εκμετάλ¬ 
λευση αλυσίδας καταστημάτων σούπερ μάρκετ, η οποία 
δραστηριοποιείται στους νομούς Θεσ/κης, Πιερίας, Ημα¬ 
θίας, Πέλλας, Σερρών και Κοζάνης και ν) «ΑΡΤΟΥ 
ΓΕΥΣΕΙΣ» - ΒΙΟΤΕΧΝΙΚΗ ΚΑΙ ΕΜΠΟΡΙΚΗ ΕΠΕ (υπό εκκα¬ 
θάριση). 

Τα καταστήματα σούπερ μάρκετ (χονδρικής και λιανι¬ 
κής πώλησης) των εταιρειών του ομίλου «ΜΑΣΟΥΤΗΣ» 
για το έτος 2000 είναι συνολικά 126. Εξ αυτών τα 73 βρί¬ 
σκονται στο Ν. Θεσσαλονίκης, ενώ τα υπόλοιπα κατανέ- 
μονται ως ακολούθως: Ν. Χαλκιδικής 6, Ν. Πιερίας 4, Ν. 
Ημαθίας 3, Ν. Πέλλας 6, Ν. Κιλκίς 2, Ν. Σερρών4, Ν. Λαρί- 
σης 1, Ν. Κοζάνης 7, Ν. Καστοριάς 1, Ν. Καβάλας 8, Ν. 
Ξάνθης 3, Ν. Ροδόπης 3 και Ν. Εβρου 5. 

Ο κύκλος εργασιών της «ΜΑΣΟΥΤΗΣ» για τα έτη 1998, 
1999 και 2000 ανήλθε σε 58.204.352.478 δρχ. (ήτοι 
175.579.800 Ευρώ), 64.358.262.980 δρχ. (197.565.249 Ευ¬ 
ρώ) και 72.430.969.216 δρχ. (215.158.535 Ευρώ) αντίστοι¬ 
χα. Ο κύκλος εργασιών του ομίλου εταιρειών «ΜΑΣΟΥ¬ 


ΤΗΣ», όπως προκύπτει από τα ενοποιημένα αποτελέσματα 
χρήσης της «ΜΑΣΟΥΤΗΣ» για το έτος 2000, ανήλθε σε 
94.841.785.669 δρχ. (ήτοι281.730.590 Ευρώ). 

Η «ΑΛΦΑ ΔΕΛΤΑ» είναι Α.Ε., ιδρύθηκε το 1991 με έδρα 
την κοινότητα Ευκαρπίας Ν. Θεσσαλονίκης και ασχολεί- 
ται με την εκμετάλλευση αλυσίδας καταστημάτων σού¬ 
περ μάρκετ. Εχει παρουσία στους νομούς Θεσσαλονίκης, 
Χαλκιδικής και Ημαθίας με είκοσι εννέα (29) καταστήματα 
λιανικής πώλησης ειδών σούπερ μάρκετ. 

Πρόκειται για πολυμετοχική εταιρεία οι μέτοχοι της 
οποίας την 8.5.2000 (όπως προκύπτει από το αντίστοιχο 
πρακτικό Έκτακτης Γενικής Συνέλευσης) αριθμούσαν 
τους 211. 

Η «ΑΛΦΑ ΔΕΛΤΑ» κατέχει το 100% του μ.κ. της εταιρεί¬ 
ας «ΓΕΩΡΓΙΟΣ ΜΠΙΣΚΑΣ ΑΝΩΝΥΜΟΣ ΕΤΑΙΡΕΙΑ ΤΡΟΦΙ¬ 
ΜΩΝ» με διακριτικό τίτλο «Ρίϋ3» (εφεξής ΜΠΙΣΚΑΣ- 
ΡΕυδ), η οποία ασχολείται με την εκμετάλλευση αλυσί¬ 
δας καταστημάτων σούπερ μάρκετ και έχει παρουσία στο 
Ν. Θεσσαλονίκης με 10 καταστήματα λιανικής πώλησης 
ειδών σούπερ μάρκετ και ένα (1) χονδρικής. 

Επίσης, η «ΑΛΦΑ ΔΕΛΤΑ» μέσω της «ΜΠΙΣΚΑΣ-ΡίΙΙδ» 
κατέχει το 100% του μετοχικού κεφαλαίου της «ΜΕΡΚΑ- 
ΤΟ Α.Ε. δΙΙΡΕΒ ΜΑΒΚΕΤ», η οποία με βάση το καταστατι¬ 
κό της ασχολείται με την εκμετάλλευση επιχείρησης πώ¬ 
λησης καταναλωτικών αγαθών και ειδών σούπερ μάρκετ 
και, κατά δήλωση της γνωστοποιούσας εταιρείας, σήμε¬ 
ρα είναι αδρανής. 

Οι εταιρείες «ΑΛΦΑ ΔΕΛΤΑ» και «ΜΠΙΣΚΑΣ-Ρΐυδ» συμ¬ 
μετέχουν με ποσοστό 7,6% η κάθε μία στην «ΕΛ.ΟΜ.Α.Σ. 
ΕΛΛΗΝΙΚΟΣ ΟΜΙΛΟΣ ΑΓΟΡΩΝ ΣΟΥΠΕΡ ΜΑΡΚΕΤ ΕΠΕ». 

Ο κύκλος εργασιών της «ΑΛΦΑ ΔΕΛΤΑ» για τα έτη 1998, 
1999 και 2000 ανήλθε στο ποσό των 16.234.516.506 δρχ. 
(ήτοι 48.973.196 Ευρώ), 17.177.447.165 δρχ. (ήτοι 
52.730.861 Ευρώ) και 19.273.664.319 δρχ. (ήτοι 57.253.043 
Ευρώ) αντίστοιχα. Οπως προκύπτει απάτην από 20.11.2001 
επιστολή της γνωστοποιούσας, ο κύκλος εργασιώντου ομί¬ 
λου «ΑΛΦΑΔΕΛΤΑ», αφαιρουμένωντωνδιεταιρικών συναλ¬ 
λαγών, το έτος 2000, ανήλθε στο ποσό των 22.044.527.000 
δρχ. (ήτοι65.483.980 Ευρώ). 

III. Η σχετική αγορά προϊόντων περιλαμβάνει το σύνολο 
των προϊόντων που θεωρούνται από τον καταναλωτή 
εναλλάξιμα ή δυνάμενα να υποκατασταθούν μεταξύ τους 
λόγω των χαρακτηριστικών τους, της τιμής τους και της 
σκοπούμενης χρήσης τους. 

Οπως προαναφέρθηκε, η εξαγοραζόμενη εταιρεία «ΑΛ¬ 
ΦΑ ΔΕΛΤΑ» δραστηριοποιείται στην αγορά της λιανικής 
πώλησης ειδών σούπερ μάρκετ και μέσω της θυγατρικής 
της «ΜΠΙΣΚΑΣ-ΡΕΙΙδ» στη χονδρική πώληση αυτών. Η δε 
εξαγοράζουσα είναι παρούσα και στις δύο παραπάνω 
αγορές. 

Συνεπώς, στην υπό κρίση υπόθεση, ως σχετικές αγορές 
προϊόντων θεωρούνται αυτές της λιανικής πώλησης ει¬ 
δών σούπερ μάρκετ (εμπορία τροφίμων, ποτών, ειδών 
ατομικής χρήσης, οικιακής χρήσης και γενικά καταναλω¬ 
τικών αγαθών) καθώς και της χονδρικής πώλησης αυτών, 
οι οποίες σύμφωνα με προηγούμενες αποφάσεις της Επι¬ 
τροπής Ανταγωνισμού (βλ. Αποφ. ΕΑ αριθμ. 17/95, 
106/11/99, 176/111/2001, 194/111/2001) αποτελούν διακριτές 
σχετικές αγορές. 

Η αγορά της λιανικής πώλησης ειδών σούπερ μάρκετ 
διακρίνεται περαιτέρω ως ακολούθως: 

α) αλυσίδες καταστημάτων (σούπερ μάρκετ και υπερ- 
μάρκετ), των οποίων κύρια χαρακτηριστικά είναι ότι απευ- 

θύνονται στον τελικό καταναλωτή για μαζικές αγορές κυ¬ 
ρίως τροφίμων, διαθέτουν μεγάλες επιφάνειες (συνήθως 
από 200 τ.μ. - 2.500 τ.μ. τα σούπερ μάρκετ και από 2.500 
τ.μ. και άνω τα υπερμάρκετ), οι πελάτες τους αυτοεξυπη- 
ρετούνται, ο εφοδιασμός τους γίνεται μέσω κεντρικών 
αποθηκών, διαθέτουν μεγάλη ποικιλία προϊόντων (8.000 - 
10.000 κωδικούς) καθώς και προϊόντα ιδιωτικής ετικέτας 
(ριϊναΐθ ΙαόθΙ) και τέλος οι τιμές λιανικής πώλησης των 
προϊόντων είναι γενικά χαμηλές σε σχέση με τα παραδο¬ 
σιακά παντοπωλεία, 

β) «εκπτωτικά καταστήματα» (άίεοουηΐ είοτβε και ΤιβιτΙ 
άίεοουπί είοτθε), με κύρια χαρακτηριστικά τις ιδιαίτερα 
χαμηλές τιμές, την σχετικά μικρή ποικιλία προϊόντων (με 
έμφαση στα προϊόντα ιδιωτικής ετικέτας), το μικρό μέσο 
εμβαδόν ανά κατάστημα, το μεγάλο αριθμό και την αντί¬ 
στοιχη διασπορά καταστημάτων, καθώς και τα χαμηλά 
λειτουργικά έξοδα, και 

γ) παραδοσιακά παντοπωλεία, τα οποία παρέχουν μερι¬ 
κά σημαντικά πλεονεκτήματα όπως προσωπική εξυπηρέ¬ 
τηση, ευκολία πρόσβασης, εκτεταμένο ωράριο κλπ. και 
θα μπορούσαν να θεωρηθούν εν μέρει ανταγωνιστές των 
σούπερ μάρκετ στο βαθμό που αποτελούν για τον μέσο 
καταναλωτή μία λογική εναλλακτική δυνατότητα για την 
κάλυψη των αναγκών του σε είδη διατροφής. 

Ο βαθμός υποκατάστασης των υπηρεσιών που παρέ¬ 
χουν οι παραπάνω κατηγορίες καταστημάτων διαφορο¬ 
ποιείται κατά περίπτωση και εξαρτάται από την περιοχή 
αναφοράς (αστικές, ημιαστικές, αγροτικές περιοχές), 
διότι οι διαφορετικές ανάγκες των κατοίκων διαφορετι¬ 
κών περιοχών οδηγούν και σε διαφοροποίηση του τρό¬ 
που ζωής και των συνηθειών τους ως καταναλωτών. 

Όσον αφορά στην αγορά χονδρικής πώλησης ειδών σού¬ 
περ μάρκετ, αυτή αποτελείτο ενδιάμεσο στάδιο μεταξύ του 
προμηθευτή (βιομηχάνου ή εισαγωγέα) και του λιανοπωλη¬ 
τή και περιλαμβάνει τόσο τις επιχειρήσεις που εμπορεύο¬ 
νται καταναλωτικά προϊόντα (είδη παντοπωλείου, καλλυντι¬ 
κά, ποτά, τσιγάρα, ψιλικά - ζαχαρώδη) και τα διανέμουν στα 
παντοπωλεία, σούπερ μάρκετ, στις κάβες, στα μπαρ, στις 
μονάδες μαζικής εστίασης, στα ψιλικά - περίπτερα, στις 
υπηρεσίες/οργανισμούς και σε άλλους χονδρέμπορους, 
όσο και τα καταστήματα τύπου οββΙί & οβιτγ τα οποία πραγ¬ 
ματοποιούν χονδρικές πωλήσεις σε λιανοπωλητές. 

IV. Η σχετική γεωγραφική αγορά περιλαμβάνει την πε¬ 
ριοχή στην οποία οι ενδιαφερόμενες επιχειρήσεις πω- 
λούντα σχετικά προϊόντα υπό επαρκώς ομοιογενείς συν¬ 
θήκες ανταγωνισμού. 

Στην υπό κρίση υπόθεση ως σχετική γεωγραφική αγο¬ 
ρά θεωρείται: 

1) για την χονδρική πώληση, το σύνολο της ελληνικής 
επικράτειας, 

2) για τη λιανική πώληση: 

α) ο κάθε νομός της χώρας 

β) όλη η ελληνική επικράτεια, αν ληφθεί ως κριτήριο το 
αποτέλεσμα στον ανταγωνισμό για τους προμηθευτές 
των αλυσίδων (βιομηχανίες, βιοτεχνίες, εισαγωγείς) κα¬ 
θόσον η ενίσχυση του δικτύου μιας αλυσίδας αυξάνει τον 
όγκο των αγορών που γίνονται συνολικά και κατά συνέ¬ 
πεια τη διαπραγματευτική της δύναμη, την επιβολή όρων 
και ενδεχόμενα τη δημιουργία σχέσεων οικονομικής 
εξάρτησης των προμηθευτών της. 

(βλ. σχετ. Αποφ. Ε.Α. 17/1995, 106/11/1999, 176/111/2001, 
194/111/2001) 

V. Με βάση τα προσκομισθέντα και συλλεχθέντα από τη 


Γραμματεία της Επιτροπής Ανταγωνισμού στοιχεία, οι 
πωλήσεις των κυριότερων επιχειρήσεων στην αγορά χον¬ 
δρικής πώλησης ειδών σούπερ μάρκετ, το έτος 2000, εί¬ 
χαν ως ακολούθως: 


132,8 δισ.δρχ. (6 καταστήματα), 


(21 καταστήματα), 
(12 καταστήματα), 
(12 καταστήματα), 
(5 καταστήματα) και 


ΜΑΚΡ0 ΗΕΕΙΑ3 Α.Ε. 

ΜΕΤΡΟ 0Α5Η& 

0ΑΡΚΥΑΒΕΕ 91,6 δισ.δρχ. 

ΕΝΑ Α.Ε. 39,4 δισ.δρχ. 

ΑΤΛΑΝΤΙΚΑ.Ε. 7,9 δισ.δρχ. 

ΠΕΝΤΕ Α.Ε. 4,7 δισ.δρχ. 

ΓΡΗΓ0ΡΙΑΔ0Υ 

ΜΑΓΔΑΛΗΝΗ&ΣΙΑΟ.Ε. 0,3 δις. δρχ. (1 κατάστημα) 

Ο συνολικός αριθμός καταστημάτων χονδρικής πώλη¬ 
σης ειδών σούπερ μάρκετ το ίδιο έτος ήταν εκατό (100). 

Οι πωλήσεις του ομίλου της εξαγοράζουσας «ΜΑΣΟΥ- 
ΤΗΣ» ανήλθαντο έτος 2000 στο ποσό των 4,1 δισ. δρχ. και 
της εξαγοραζομένης «ΑΛΦΑΔΕΛΤΑ» σε 1,1 δισ. δρχ., συ¬ 
νεπώς το μερίδιό τους συνολικά στην αγορά χονδρικής 
πώλησης ειδών σούπερ μάρκετ, εκτιμάται ότι ήταν μικρό¬ 
τερο από 2%. 

Όσον αφορά στη λιανική πώληση ειδών σούπερ μάρ¬ 
κετ, στους νομούς Θεσσαλονίκης, Χαλκιδικής και Ημα¬ 
θίας, όπου έχουν παρουσία και οι δύο συμμετέχουσες 
στη συγκέντρωση επιχειρήσεις, εκτιμάται ότι τα μερίδιά 
τους συνολικά διαμορφώνονται ως ακολούθως: Ν. Θεσ¬ 
σαλονίκης 31-33%, Ν. Χαλκιδικής 70% περίπου, Ν. Ημα¬ 
θίας 14-15%. 

Όσον αφορά στο σύνολο της ελληνικής επικράτειας τα 
μερίδια των κυριότερων επιχειρήσεων του κλάδου για το 
1999 είχαν ως ακολούθως: όμιλος «ΜΑΡΙΝΟΠΟΥΛΟΣ/ΡΒΟ- 
ΜΟΘΕ5» 25,23% περίπου, όμιλος «ΑΒ ΒΑΣΙΛΟΠΟΥΛΟΣ» 
13,07%, «ΣΚΛΑΒΕΝΙΤΗΣ Α.Ε. «11,43%, όμιλος «ΒΕΡΟΠΟΥ- 
ΛΟΙ» 9,07%, όμιλος «ΑΤΛΑΝΤΙΚ ΣΟΥΠΕΡ ΜΑΡΚΕΤ» 5,08%, 
«ΜΑΣΟΥΤΗΣ Α.Ε.» 4,08%, «ΠΕΝΤΕ Α.Ε.» 3,57%, «ΠΑΝΕ- 
ΜΠΟΡΙΚΗ» 1,72%. 


Εκτιμάται δε ότι, το 2000, το μερίδιο αγοράς των συμ- 
μετεχουσών στη συγκέντρωση επιχειρήσεων συνολικά 
στην εν λόγω αγορά δεν ξεπέρασε το 6%. 

VI. Οι πρώτες επιχειρήσεις «σούπερ μάρκετ» άρχισαν 
να δημιουργούνται στην Ελλάδα πριν από 30 περίπου 
χρόνια εκτοπίζοντας σταδιακά τα παραδοσιακά παντο¬ 
πωλεία. 

Σύμφωνα με τα στοιχεία που προσκόμισε η γνωστοποι¬ 
ούσα εταιρεία, οι καθαρές πωλήσεις των τριάντα μία (31) 
μεγαλύτερων αλυσίδων κατά το 2000 ανήλθαν σε 1,475 
τρίο. δρχ. παρουσιάζοντας μείωση κατά 3,6% περίπου 
έναντι του 1999. Μεταξύ αυτών, τις πέντε πρώτες θέσεις 
το έτος 2000, κατέλαβαν οι εταιρείες: «ΘΑΒΒΕΡΟυΒ ΜΑ- 
ΡΙΝΟΠΟΥΛΟΣ» (248,5 δισ. δρχ.), «ΑΒ ΒΑΣΙΛΟΠΟΥΛΟΣ 
Α.Ε.» (226,3 δισ. δρχ.), «ΣΚΛΑΒΕΝΙΤΗΣ Α.Ε.» (201,3 δισ. 
δρχ.), «ΑΦΟΙ ΒΕΡΟΠΟΥΛΟΙ Α.Ε.» (124,1 δισ. δρχ.) και 
«ΜΕΤΡΟ Α.Ε.» (91,7 δισ. δρχ.). Οι πέντε (5) προαναφερ- 
θείσες επιχειρήσεις συγκέντρωσαντο 53,3% περίπου των 
συνολικών καθαρών πωλήσεωντων 31 μεγαλύτερων αλυ¬ 
σίδων σούπερ μάρκετ. 

Τα βασικά χαρακτηριστικά και οι εξελίξεις που σημειώ¬ 
νονται στον κλάδο, τα τελευταία χρόνια, έχουν συνοπτικά 
ως εξής: 

α) Παρατηρείται τάση επέκτασης των αλυσίδων σού¬ 
περ μάρκετ μέσω εξαγορών, απορροφήσεων καθώς και 
δημιουργία νέων καταστημάτων, ενώ σημαντική είναι η 
περαιτέρω επέκταση των υφισταμένων δικτύων στις αγο¬ 
ρές της επαρχίας. 

β) Η διείσδυση ξένων πολυεθνικών επιχειρήσεων (μέσω 
εξαγορών, συνεργασιών ή και αυτόνομης εισόδου και ανά¬ 
πτυξης εργασιών), με προοπτική μάλιστα ενίσχυσής της, 
αφού η ελληνική αγορά είναι μεν μικρού μεγέθους και δυ¬ 
ναμικής, παρέχει όμως μία «βάση» και ένα συγκριτικό πλεο¬ 
νέκτημα για την είσοδο των επιχειρήσεων του κλάδου στις 
«αναδυόμενες» αγορές των γειτονικών βαλκανικών χωρών. 

γ) Ο αριθμός των μικρότερων επιχειρήσεων μειώνεται, 
καθώς πολλές από αυτές συσπειρώνονται δημιουργώ¬ 
ντας νέους ομίλους, εξαγοράζονται ή παύουν τις δρα- 
στηριότητέςτους. 

δ) Ραγδαία είναι και η μείωση των παραδοσιακών πα¬ 
ντοπωλείων, ακόμη και στις ημιαστικές και αγροτικές πε¬ 
ριοχές. 

ε) Ο κλάδος επηρεάζεται σημαντικά και από την εφαρμο¬ 
γή νέων τεχνολογιών (π.χ. μηχανοργάνωση της διαχείρισης 
των εμπορευμάτων σε επίπεδο καταστημάτων και αποθη¬ 
κών, εφαρμογή ειδικού λογισμικού για την τιμολόγηση των 
εμπορευμάτων, εφαρμογή Ηλεκτρονικής Ανταλλαγής Δε¬ 
δομένων για τον ανεφοδιασμό προϊόντων, χρήση του συ¬ 
στήματος γραμμικού κώδικα στις ταμειακές μηχανές πώλη¬ 
σης, ηλεκτρονικό εμπόριο (Θ-σοπιπίθΐΌθ), αυτόματες πωλή- 
σεις κ.λπ.), καθώς και από την είσοδο νέων μεθόδων 
προσέγγισης και εξυπηρέτησης του πελάτη, όπως η παρά¬ 
δοση κατ’ οίκον παραγγελιών που γίνονται μέσω του διαδι¬ 
κτύου. 

στ) Σημαντικές είναι και οι επενδύσεις στην οργάνωση 
των επιχειρήσεων και στην παροχή περισσοτέρων και πιο 
εξειδικευμένων υπηρεσιών με ανάπτυξη νέων οργανωμέ¬ 
νων τμημάτων στα καταστήματα (π.χ. τμήματα ηλεκτρι¬ 
κών και ηλεκτρονικών ειδών, τμήματα ρουχισμού, εξειδι- 
κευμένα τμήματα τροφίμων με μεγαλύτερη ποικιλία και 
έμφαση στην ποιότητα (άΘΐίοαΙθεεθπ), τμήματα καφέ και 
έτοιμου φαγητού, σταθμοί ανεφοδιασμού καυσίμων). 

ζ) Δημιουργούνται όμιλοι κοινών αγορών με σκοπό τη 
βελτίωση της διαπραγματευτικής ικανότητας των μελών 
τους έναντι των προμηθευτών τους. 

η) Δημιουργούνται υπεραγορές και εμπορικά κέντρα με 
μεγάλες επιφάνειες πωλήσεων και χώρων στάθμευσης 
αυτοκινήτων. 

θ) Εντείνεται ο ανταγωνισμός με συνέπεια τη σταθερο¬ 
ποίηση ή και περαιτέρω μείωση των περιθωρίων κέρδους. 

Οι αλυσίδες σούπερ μάρκετ στην προσπάθειά τους να 
ανταπεξέλθουν στον ανταγωνισμό, ακολουθούν, πέραν 
των προαναφερομένων ανωτέρω μεθόδων, τις μεθόδους 
πώλησης των παντοπωλείων και δέχονται παραγγελίες 
μέσω τηλεφώνου αλλά και μέσω ΙπΙθγπθΙ, αναλαμβάνο¬ 
ντας ταυτόχρονα τη διανομή «κατ’ οίκον» και προχωρούν 
στην ίδρυση καταστημάτων οαεά αηά οαιτγ, όπου ιδιαίτε¬ 
ρα στην επαρχία δημιουργήθηκαν ως είδος «παραρτήμα¬ 
τος» της κεντρικής αποθήκης της αλυσίδας. Οι δε τάσεις 
στον κλάδο, για την πενταετία, είναι οι ακόλουθες: 

α) Αύξηση των τιμών ορισμένων προϊόντων και προβλή¬ 
ματα διεκπεραίωσης που θα δημιουργηθούν λόγω του ευ¬ 
ρώ. 

β) Αύξηση του μεριδίου αγοράς των αλυσίδων σούπερ 
μάρκετ ξένης ιδιοκτησίας, παρότι η ελληνική αγορά δεν 
ευνοεί μεγάλες επενδύσεις που δεν έχουν υψηλό ρυθμό 
απόσβεσης. 

γ) Ένταση του φαινομένου συνασπισμού των μεσαίων 
και μεγάλων αλυσίδων ελληνικής ιδιοκτησίας και της ανα¬ 
ζήτησης τεχνογνωσίας, καθώς και κεφαλαίων ανάπτυξης 
από ελληνικές και ξένες πηγές. 


δ) Ανάπτυξη των αλυσίδων στις βαλκανικές χώρες και 
τις χώρες της πρώην Σοβιετικής Ένωσης. 

ε) Είσοδος των αλυσίδων λιανεμπορίου τροφίμων σε νέ¬ 
ους κλάδους, από οαίΘπηρ μέχρι ηλεκτρονικά. 

στ) Μείωση των πιθανοτήτων επιβίωσης των μικρών και 
μεσαίων αλυσίδων. 

ζ) Εξάπλωση του ηλεκτρονικού εμπορίου με αργούς 
ρυθμούς. 

η) Δυσμενής επίδραση στο εγχώριο εμπόριο από τις 
προμήθειες σε μεγάλο βαθμό από ευρωπαϊκά κέντρα. 

VII. 1. Κατά το άρθρο 4 παρ. 2 εδαφ. β’ του Ν. 703/77, 
όπως ισχύει, συγκέντρωση πραγματοποιείται όταν ένα ή 
περισσότερα πρόσωπα που ελέγχουν ήδη τουλάχιστον 
μία ή περισσότερες επιχειρήσεις, αποκτούν άμεσα ή έμ¬ 
μεσα τον έλεγχο του συνόλου ή τμημάτων μίας ή περισ¬ 
σότερων άλλων επιχειρήσεων. 

Συνεπώς, η απόκτηση του 78,87% της εταιρείας «ΣΟΥ¬ 
ΠΕΡ ΜΑΡΚΕΤ ΑΛΦΑ ΔΕΛΤΑ ΑΝΩΝΥΜΗ ΕΤΑΙΡΙΑ» από την 
εταιρεία «Διαμαντής Μασούτης ΑΈ. ΣΟΥΠΕΡ ΜΑΡΚΕΤ 
«αποτελεί συγκέντρωση επιχειρήσεων κατά την έννοια 
της ανωτέρω διάταξης, η οποία εμπίπτει στις σχετικές με 
τις συγκεντρώσεις ρυθμίσεις του νόμου αυτού. 

2. Κατά το άρθρο 4β παρ. 1 του παραπάνω νόμου «κάθε 
συγκέντρωση επιχειρήσεων πρέπει να γνωστοποιείται 
στην Επιτροπή Ανταγωνισμού μέσα σε δέκα (10) εργάσι¬ 
μες ημέρες από τη σύναψη της συμφωνίας ή τη δημοσίευ¬ 
ση της προσφοράς ή ανταλλαγής ή την απόκτηση συμμε¬ 
τοχής που εξασφαλίζει τον έλεγχο της επιχείρησης, όταν: 
α) με τη συγκέντρωση αποκτάται ή αυξάνεται μερίδιο αγο¬ 
ράς των προϊόντων ή των υπηρεσιών που αφορά η συγκέ¬ 
ντρωση, όπως αυτό ορίζεται στο άρθρο 4στ, που αντιπρο¬ 
σωπεύει στην ελληνική αγορά ή σε ένα σημαντικό, σε συ¬ 
νάρτηση με τα χαρακτηριστικά των προϊόντων ή των 
υπηρεσιών, τμήμα της, τουλάχιστον τριάντα πέντε τοις 
εκατό (35%) του συνολικού κύκλου εργασιών που πραγ¬ 
ματοποιείται με τα προϊόντα ή τις υπηρεσίες που θεωρού¬ 
νται ομοειδή από τον καταναλωτή, λόγω των ιδιοτήτων, 
της τιμής τους και της χρήσης για την οποία προορίζονται 
ή β) ο συνολικός κύκλος εργασιών όλωντων επιχειρήσεων 
που συμμετέχουν στη συγκέντρωση, κατά τα οριζόμενα 
στο άρθρο 4στ, ανέρχεται, στην εθνική αγορά, τουλάχι¬ 
στον σε εκατόν πενήντα εκατομμύρια (150.000.000) Ευρώ 
και δύο τουλάχιστον από τις συμμετέχουσες επιχειρήσεις 
πραγματοποιούν, κάθε μία χωριστά, συνολικό κύκλο ερ¬ 
γασιών άνω των δεκαπέντε εκατομμυρίων (15.000.000) 
Ευρώ». 

Η υπό κρίση συγκέντρωση υπόκειται υποχρεωτικά σε 
προηγούμενη γνωστοποίηση σύμφωνα με τις διατάξεις 
των παραπάνω άρθρων δεδομένου ότι πληρούνται και οι 
δύο προϋποθέσεις που ορίζει ο νόμος και συγκεκριμένα, 
α) στην εθνική αγορά, το έτος 2000, ο συνολικός κύκλος 
εργασιών όλων των συμμετεχουσών στη συγκέντρωση 
επιχειρήσεων ξεπέρασε το ποσό των 347 εκατ. ευρώ, ο 
όμιλος «ΜΑΣΟΥΤΗΣ» τα 281,7 εκατ. ευρώ, και ο όμιλος 
«ΑΛΦΑΔΕΛΤΑ»τα 65,4 εκατ. ευρώ και β) το μερίδιο όλων 
των συμμετεχουσών στη συγκέντρωση επιχειρήσεων, 
σύμφωνα με τα στοιχεία του φακέλου και τις εκτιμήσεις 
της Γραμματείας στην αγορά της λιανικής πώλησης ει¬ 
δών σούπερ μάρκετ, σε τοπικό επίπεδο και συγκεκριμένα 
στο Ν. Χαλκιδικής ξεπέρασε κατά πολύ το 35%. 

Η εν λόγω συγκέντρωση γνωστοποιήθηκε από την εξα- 
γοράζουσα εταιρεία «ΜΑΣΟΥΤΗΣ» εμπρόθεσμα στις 
17.10.2001 (απότις3.10.2001 που συνήφθη η αρχική συμ- 

φωνία αγοραπωλησίας μετοχών και έφερε τοντίτλο «μνη¬ 
μόνιο προκαταρκτικών συζητήσεων για τη μεταβίβαση 
μετοχών»). 

3. Κατά το άρθρο 4ε παρ. 1 του Ν. 703/77, όπως ισχύει, 
απαγορεύεται η πραγματοποίηση συγκέντρωσης που 
υπάγεται στη διαδικασία προληπτικού ελέγχου μέχρι την 
έκδοση της σχετικής απόφασης της Επιτροπής Ανταγω¬ 
νισμού. 

Στο άρθρο 1 του Προσυμφώνου και ειδικότερα υπό το 
στοιχείο Β, προβλέπεται ότι: «καθένας από τους Πωλητές 
με την παρούσα σύμβαση προσυμφωνεί να πωλήσει, με¬ 
ταβιβάσει και παραδώσει στην Αγοράστρια, ή σε πρόσω¬ 
πο (φυσικό ή νομικό/ά ή συνδυασμό των παραπάνω) που 
αυτή θα υποδείξει μέχρι την κατάρτιση της οριστικής 
σύμβασης, τις μετοχές του στην Εταιρεία». 

Περαιτέρω στο άρθρο 4 Προσυμφώνου, όπως τροπο¬ 
ποιήθηκε την επόμενη της υπογραφήςτου ημέρα, δηλτην 
6.10.2001, υπό τοντίτλο «ορισμός Μεσεγγυούχων», ορί¬ 
ζεται ότι«1. Οι πωλητές ορίζουν με τη σύμφωνη γνώμη της 
αγοράστριας, ως μεσεγγυούχους τους δικηγόρους της 
Θεσσαλονίκης Γουλιέλμο Γεώργιο και Σκαλίδη Ελευθέ¬ 
ριο ... 4. Οι πωλητές ορίζουν τους μεσεγγυούχους ως 
αντιπροσώπους τους, σύμφωνα με το νόμο και το κατα¬ 
στατικό και με εξουσία να μπορούν και οι δύο μαζί να συμ¬ 
μετέχουν στις τυχόν συγκληθησόμενες Γενικές Συνελεύ¬ 
σεις της Εταιρείας, να ψηφίζουν σ’ αυτές, κατά τα οριζό¬ 
μενα αμέσως παρακάτω υπό 5 και γενικά να ασκούν τα 
δικαιώματα που απορρέουν από αυτές. 5. Οι πωλητές 
συμφωνούν και παρέχουν εντολή και πληρεξουσιότητα 
στους μεσεγγυούχους να ψηφίζουν προς ορισμένη κα¬ 
τεύθυνση και συγκεκριμένα προς εκείνη που διασφαλίζει 
τη συνέχιση της λειτουργίας των εταιρειών και δεν έρχε¬ 
ται σε αντίθεση με τα εταιρικά συμφέροντα. 6. Με την έκ¬ 
δοση από την επομένη της δημοσίευσης της απόφασης 
της Επιτροπής Ανταγωνισμού ... οι μεσεγγυούχοι υπο- 
χρεούνται να παραδώσουν τις παραπάνω μετοχές στην 
Αγοράστρια, η οποία και εφεξής θα ασκεί και τα μετοχικά 
δικαιώματα. Πριν από την έκδοση της παραπάνω απόφα¬ 
σης της Επιτροπής Ανταγωνισμού και την υπογραφή του 
οριστικού συμβολαίου απαγορεύεται στους μεσεγγυού¬ 
χους επιστροφή των μετοχών στους πωλητές». 

Κατά την άποψη της Επιτροπής Ανταγωνισμού η ειδική 
εντολή προς τους μεσεγγυούχους να ασκούν, επιπλέον 
της φύλαξης, τα δικαιώματα που απορρέουν από τις μετο¬ 
χές, υποκρύπτει σαφώς πρόωρη πραγματοποίηση της συ¬ 
γκέντρωσης, που υπόκειται σε καθεστώς προηγούμενης 
γνωστοποίησης και προληπτικού ελέγχου. Συγκεκριμένα 
απάτη στιγμή που οι μεσεγγυούχοι (έκαστος εξ αυτών πλη¬ 
ρεξούσιος δικηγόρος πωλήτριας και αγοράστριας αντι- 
στοίχως) έχουν εντολή να ασκούντο έκτων μετοχών δικαι¬ 
ώματα ψήφου, η αγοράστρια αποκτά (τουλάχιστον) κοινό 
έλεγχο επί της «ΑΛΦΑ ΔΕΛΤΑ», αφού για τη λήψη αποφά¬ 
σεων απαιτείται σε κάθε περίπτωση η σύμπραξη του με¬ 
σεγγυούχου- πληρεξουσίου δικηγόρου της. 

Με τον τρόπο αυτό περιγράφεται η εκ του νόμου (άρ¬ 
θρο 4ε περ.1 του Ν. 703/77) αναστολή πραγματοποίησης 
της συγκέντρωσης μέχρι την έκδοση της απόφασης από 
το κατ’ ιδίαν αρμόδιο όργανο, εν προκειμένω της Επιτρο¬ 
πής Ανταγωνισμού (άρθρο 4δ §§ 4-6). 

Λόγω της υπαίτιας παράβασης της ως άνω απαγόρευ¬ 
σης πραγματοποίησης της συγκέντρωσης, σύμφωνα με 
το άρθρο 4ε του Ν. 703/1977, πρέπει να επιβληθεί στους 
κατά την παράγραφο 3 του άρθρου 4β υπόχρεους προς 


γνωστοποίηση πρόστιμο τουλάχιστον 10.000.000 δρχ., 
το οποίο να μην υπερβαίνει το 15% του συνολικού κύκλου 
εργασιών, όπως αυτό ορίζεται στο άρθρο 4στ. 

Για τον καθορισμό του ύψους του προστίμου η Επιτρο¬ 
πή έκρινε ότι πρέπει να ληφθεί υπόψη ελαφρυντικά το γε¬ 
γονός ότι τις αμέσως προηγούμενες του προσυμφώνου 
ημέρες η ανταγωνιστική «ΑΡΒΑΝΙΤΙΔΗΣ» απέκτησε πο¬ 
σοστό 18,88 του μ.κ. της «ΑΛΦΑ ΔΕΛΤΑ» με δημόσια πρό¬ 
ταση και, με δηλωμένη την πρόθεσή της να εξαγοράσει 
εκείνη την «ΑΛΦΑ ΔΕΛΤΑ», προκάλεσε πιθανόν αμυντικές 
κινήσεις εκ μέρους των συμμετεχουσών στη συγκέντρω¬ 
ση εταιρειών. 

4. Κατά το άρθρο 4γ παρ. 1, με απόφαση της Επιτροπής 
Ανταγωνισμού απαγορεύεται κάθε συγκέντρωση επιχει¬ 
ρήσεων, που υπόκειται σε προηγούμενη γνωστοποίηση 
και η οποία μπορεί να περιορίσει σημαντικά τον ανταγω¬ 
νισμό στην εθνική αγορά ή σε ένα σημαντικό σε συνάρτη¬ 
ση μεταχαρακτηριστικάτωνπροϊόντωνήτων υπηρεσιών 
τμήμα της και ιδίως με τη δημιουργία ή ενίσχυση δεσπό¬ 
ζουσας θέσης. 

Σχετικά με τη δυνατότητα της υπό κρίση συγκέντρωσης 
να περιορίσει τον ανταγωνισμό παρατηρούνται τα ακό¬ 
λουθα: 

Στην αγορά της χονδρικής πώλησης ειδών σούπερ 
μάρκετ τα μερίδια αγοράς των συμμετεχουσών στη συ¬ 
γκέντρωση επιχειρήσεων είναι πολύ μικρά (<2%) σε σχέ¬ 
ση με αυτά των κυριότερων ανταγωνιστών τους, οι μεγα¬ 
λύτεροι από τους οποίους είναι οι εταιρείες «ΜΑΚΡΟ 
ΗΕΕΕΑ3 Α.Ε.», «ΜΕΤΡΟ ΘΑ5Η &ΘΑΒΒΥΑΒΕΕ» και «ΕΝΑ» 
που κυριαρχούν στην εν λόγω αγορά. 

Η αγορά της λιανικής πώλησης ειδών σούπερ μάρκετ 
κυριαρχείται από επιχειρήσεις που είτε ανήκουν σε πο¬ 
λυεθνικούς ομίλους, είτε προσπαθούν μέσω της εξάπλω- 
σης των αλυσίδων τους ή μέσω εξαγορών μικρότερων 
επιχειρήσεων, να ενισχύσουν τη θέση τους και να αυξή¬ 
σουν τα μερίδια αγοράς τους. Η θέση της «ΜΑΣΟΥΤΗΣ» 
στο σύνολο της ελληνικής επικράτειας δεν αναμένεται να 
ενισχυθεί ιδιαίτερα από την εξαγορά της «ΑΛΦΑ ΔΕΛΤΑ», 
αφού και οι δύο μαζί κατέχουν ποσοστό περίπου 6% του 
συνόλου της αγοράς και η χρηματοοικονομική τους δύ¬ 
ναμη υπολείπεται εκείνης των κυριότερων ανταγωνιστών 
τους. 

Η αγοράστρια «ΜΑΣΟΥΤΗΣ» δραστηριοποιείται συνο¬ 
λικά σε έντεκα (11) νομούς και η εξαγοραζομένη «ΑΛΦΑ 
ΔΕΛΤΑ» μόνο σε τρεις (3) από αυτούς (Θεσσαλονίκης, 
Χαλκιδικής και Ημαθίας). 

Η Βόρεια Ελλάδα την τελευταία διετία συγκεντρώνει το 
ενδιαφέρον μεγάλων πολυεθνικών εταιρειών του λιανε¬ 
μπορίου (π.χ. «ΘΑΒΒΕΡΟυΒ», «ΕΙΘΕ») λόγω της γεωπολι¬ 
τικής της θέσης (εξυπηρετεί τα μελλοντικά σχέδια ανά¬ 
πτυξής τους στις γύρω χώρες), με αποτέλεσμα έντονη κι¬ 
νητικότητα και ανακατατάξεις στην εν λόγω γεωγραφική 
περιοχή. 

Στο νομό Θεσσαλονίκης μετά την ολοκλήρωση της συ¬ 
γκέντρωσης την πρώτη θέση θα καταλαμβάνουν οι συμ- 
μετέχουσες στη συγκέντρωση επιχειρήσεις με μερίδιο 
αγοράς συνολικά 31-33%, με δεύτερο τον όμιλο «ΘΑΒ¬ 
ΒΕΡΟυΒ ΜΑΡΙΝΟΠΟΥΛΟΣ» με μερίδιο 17-19% και τρίτο 
τον όμιλο «ΑΡΒΑΝΙΤΙΔΗ» με μερίδιο 7-8%. Μερίδια αγο¬ 
ράς μικρότερα από 5% θα κατέχουν οι «ΑΦΟΙ ΒΕΡΟΠΟΥ- 
ΛΟΙ ΑΕΒΕ» και «ΑΒ ΒΑΣΙΛΟΠΟΥΛΟΣ Α.Ε.». Παρά το ση¬ 
μαντικό μερίδιο αγοράς όσον αφορά στο Νομό Θεσσα¬ 
λονίκης, η Επιτροπή Ανταγωνισμού εκτιμά ότι η υπό κρίση 

συγκέντρωση δεν θα έχει ως αποτέλεσμα τον περιορισμό 
του ανταγωνισμού στην εν λόγω γεωγραφική αγορά, δε¬ 
δομένου ότι στην εν λόγω αγορά δραστηριοποιούνται με¬ 
γάλες και μικρότερες αλυσίδες καταστημάτων σούπερ 
μάρκετ, με σημαντική οικονομική επιφάνεια και διαπραγ¬ 
ματευτική δύναμη, όσον αφορά τους προμηθευτές τους. 

Στο νομό Χαλκιδικής με βάση τα προσκομισθέντα από 
τη γνωστοποιούσα στοιχεία, μεγάλο ποσοστό της αγο¬ 
ράς της λιανικής πώλησης ειδών σούπερ μάρκετ (περί¬ 
που 58%) κατέχουν τα διάφορα παντοπωλεία και οι λοιποί 
μικροπωλητές, ενώ οι «ΘΑΒΒΕΡΟΙΙΒ ΜΑΡΙΝΟΠΟΥΛΟΣ», 
«ΑΦΟΙ ΒΕΡΟΠΟΥΛΟΙ ΑΕΒΕ» και «ΑΒ ΒΑΣΙΛΟΠΟΥΛΟΣ 
Α.Ε.» δεν έχουν καθόλου παρουσία στον εν λόγω νομό. Ο 
όμιλος «ΜΑΣΟΥΤΗΣ» έχει έξι καταστήματα και η εξαγο- 
ραζομένη «ΑΛΦΑ ΔΕΛΤΑ» ένα, τα οποία πραγματοποίη¬ 
σαν συνολικά πωλήσεις περίπου 4,1 δισ. δρχ. το 2000, 
ενώ οιπωλήσειςτου ομίλου «ΑΡΒΑΝΙΤΙΔΗΣ»που διατηρεί 
πέντε καταστήματα στο νομό έφθασαντο ίδιο έτος τα 1,3 
δισ. δρχ. Σημειώνεται δε ότι η αύξηση του μεριδίου αγο¬ 
ράς του ομίλου «ΜΑΣΟΥΤΗΣ» που προκύπτει από την υπό 
κρίση συγκέντρωση είναι πολύ μικρή δεδομένου ότι η 
εξαγοραζομένη «ΑΛΦΑ ΔΕΛΤΑ» πραγματοποίησε το ίδιο 
έτος πωλήσεις αξίας 350.000.000 δρχ. 

Στο νομό Ημαθίας οι συμμετέχουσες στη συγκέντρωση 
επιχειρήσεις το έτος 2000 κατέλαβαν συνολικά το 14-15% 
περίπου της αγοράς λιανικής πώλησης ειδών σούπερ μάρ¬ 
κετ με τέσσερα συνολικά καταστήματα, ενώ ο όμιλος «ΑΡ- 
ΒΑΝΙΤΙΔΗ» με δεκαοκτώ καταστήματα στον εν λόγω νομό 
φαίνεται να κατείχε το 41 -42% της αγοράς. Στον ίδιο νομό 
παρουσία έχει και ο όμιλος «ΘΑΒΒΕΡΟΙΙΒ ΜΑΡΙΝΟΠΟΥ- 
ΛΟΣ» με ένα μόνο κατάστημα και μερίδιο αγοράς 10-15%. 

Λαμβανομένων υπόψη όλων των παραπάνω και δεδο¬ 
μένου ότι νομικά εμπόδια για την είσοδο νέων επιχειρή¬ 
σεων στην αγορά ειδών σούπερ μάρκετ στην Ελλάδα δεν 
υφίστανται. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

1. Αποφαίνεται ότι η από 17.10.2001 γνωστοποιηθείσα, 
σύμφωνα με το άρθρο 4β του Ν. 703/77 όπως ισχύει, συ¬ 
γκέντρωση που αφορά την απόκτηση από την εταιρεία 
«Διαμαντής Μασούτης Α.Ε. ΣΟΥΠΕΡ ΜΑΡΚΕΤ» του απο¬ 
κλειστικού ελέγχου της εταιρείας «ΣΟΥΠΕΡ ΜΑΡΚΕΤ ΑΛ¬ 
ΦΑ ΔΕΛΤΑ Α.Ε.», δεν περιορίζει σημαντικά τον ανταγωνι¬ 
σμό στις σχετικές αγορές, τις οποίες αφορά και ως εκτού- 
του δεν συντρέχει λόγος απαγόρευσής της κατά το νόμο. 

2. Αποφασίζει ομόφωνα την επιβολή προστίμου ύψους 
δέκα εκατομμυρίων (10.000.000) δρχ. στην εταιρεία «Δια¬ 
μαντής Μασούτης Α.Ε. ΣΟΥΠΕΡ ΜΑΡΚΕΤ» για την υπαι- 
τίως πρόωρη πραγματοποίηση της ως άνω συγκέντρω¬ 
σης, κατά παράβαση του άρθρου 4 επαρ. 1 του Ν. 703/77, 
όπως ισχύει. 

Η απόφαση εκδόθηκετην 21η Δεκεμβρίου 2001. 

Η απόφαση να δημοσιευθεί στην Εφημερίδα της Κυ- 
βερνήσεως, σύμφωνα με το άρθρο 23 παρ. 7 του Κανονι¬ 
σμού Λειτουργίας και Διαχείρισης της Επιτροπής Αντα¬ 
γωνισμού (ΦΕΚ361/Β/4.4.2001). 

Ο Πρόεδρος Η Γραμματέας 

ΔΗΜΗΤΡΗΣ ΤΖΟΥΓΑΝΑΤΟΣ ΣΩΤΗΡΙΑ ΠΑΝΙΕΡΑ 


( 2 ) 

Η προηγούμενη γνωστοποίηση σύμφωνα με το άρθρο 4β 
του Ν.703/77, όπως ισχύει, της συγκέντρωσης των εται¬ 
ρειών «ΑΝΩΝΥΜΗ ΝΑΥΤΙΛΙΑΚΗ ΕΤΑΙΡΕΙΑ ΚΡΗΤΗΣ 
(ΑΝΕΚ) Α.Ε.» και «ΡΕΘΥΜΝΙΑΚΗ ΝΑΥΤΙΛΙΑΚΗ ΤΟΥ¬ 
ΡΙΣΤΙΚΗ Α.Ε.» που αφορά τη μεταξύ τους συγχώνευση, 
με απορρόφηση της δεύτερης από την πρώτη. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

ΑΠΟΦΑΣΗ 1 227/111/2003 

Συνεδρίασε στην αίθουσα 611 της Γενικής Γραμματείας 
Εμπορίου, του Υπουργείου Ανάπτυξης, την 13η Ιουνίου 
2002, ημέρα Πέμπτη και ώρα 10:30 π.μ., με την εξής σύν¬ 
θεση: 

Πρόεδρος: Δημήτρης Τζουγανάτος 

Μέλη: Ηλίας Βλάσσης, 

Νικόλαος Καραμητσάνης, κωλυόμενου του τακτικού 
Θεόδωρου Δεληγιαννάκη, 

Δημόκριτος Άμαλλος, κωλυόμενου του τακτικού Πανα¬ 
γιώτη Μαντζουράνη 

Αντώνιος Μέγγουλης, κωλυόμενου του τακτικού Κων¬ 
σταντίνου Ηλιόπουλου, 

Λεωνίδας Νικολούζος και 

Γεώργιος Τριανταφυλλάκης, κωλυόμενου του τακτικού 
Νικολάου Βέττα. 

Γραμματέας: Αικατερίνη Τριβέλη, κωλυομένης της τα¬ 
κτικής Αλεξάνδρας-Μαρίας Ταραμπίκου. 

Τα λοιπά τακτικά ή και αναπληρωματικά μέλη, καίτοι 
προσκληθέντα, απούσιαζαν λόγω κωλύματος. 

Θέμα της Συνεδριάσεως ήταν η από 24.9.1999 γνωστο¬ 
ποίηση σύμφωνα με το άρθρο 4β του Ν.703/77, όπως 
ισχύει, της συγκέντρωσης των εταιρειών «ΑΝΩΝΥΜΗ 
ΝΑΥΤΙΛΙΑΚΗ ΕΤΑΙΡΕΙΑ ΚΡΗΤΗΣ (ΑΝΕΚ) Α.Ε.» και «ΡΕΘΥ- 
ΜΝΙΑΚΗ ΝΑΥΤΙΛΙΑΚΗ ΤΟΥΡΙΣΤΙΚΗ Α.Ε.» που αφορά τη 
μεταξύ τους συγχώνευση, με απορρόφηση της δεύτερης 
από την πρώτη και η οποία πραγματοποιήθηκε δυνάμει 
του από 26.5.99 σχεδίου σύμβασης συγχώνευσης. 

Στη συνεδρίαση παρέστησαν οι ως άνω εταιρείες δια 
του πληρεξουσίου δικηγόρου Βασιλείου I. Πρωτοπαπά. 

Στην αρχή της Συνεδριάσεως, το λόγο έλαβε η Γενική 
Εισηγήτρια, Σοφία Καμπερίδου, η οποία ανέπτυξε τη γρα¬ 
πτή εισήγηση της Γ ραμματείας επί της υποθέσεως και 
πρότεινε τη μη απαγόρευση της από 24.9.99 γνωστοποι- 
ηθείσας συγκέντρωσης επιχειρήσεων, η οποία πραγμα¬ 
τοποιείται με την συγχώνευση με απορρόφηση της εται¬ 
ρείας «ΡΕΘΥΜΝΙΑΚΗ ΝΑΥΤΙΛΙΑΚΗ ΤΟΥΡΙΣΤΙΚΗ Α.Ε.» 
από την εταιρεία «ΑΝΩΝΥΜΗ ΝΑΥΤΙΛΙΑΚΗ ΕΤΑΙΡΕΙΑ 
ΚΡΗΤΗΣ Α.Ε.», δεδομένου ότι δεν περιορίζει σημαντικά 
τον ανταγωνισμό στις σχετικές αγορές υπηρεσιών, στις 
οποίες αφορά. Στη συνέχεια, το λόγο έλαβε ο ανωτέρω 
πληρεξούσιος δικηγόρος, ο οποίος συντάχθηκε με ην ει¬ 
σήγηση της Γ ραμματείας, απάντησε σε ερωτήσεις που 
του υπέβαλαν ο Πρόεδρος και τα μέλη της Επιτροπής και 
ζήτησε να αναγνωρισθεί ότι η γνωστοποιηθείσα συγκέ¬ 
ντρωση είναι σύμφωνη με το άρθρο 4γτου Ν.703/77. 

Η Επιτροπή Ανταγωνισμού συνήλθε σε διάσκεψη την 
26η Σεπτεμβρίου 2002, ημέρα Πέμπτη και ώρα 13:00, 


1 Από την παρούσα απόφαση έχουν παραληφθεί, σύμφωνα με το άρθρο 23 παρ. 7 του Κανονισμού Λειτουργίας και Διαχείρισης 
της Επιτροπής Ανταγωνισμού (ΦΕΚ361/Β’/4.4.2001),τα στοιχεία εκείνα, τα οποία κρίθηκε ότι αποτελούν επιχειρηματικό απόρρητο. Στη θέση 
των στοιχείων που έχουν παραληφθεί υπάρχει η ένδειξη [...]. Όπου ήταν δυνατό τα στοιχεία που παραλήφθηκαν αντικαταοτάθηκαν με ενδει¬ 
κτικά ποσά και αριθμούς ή με γενικές περιγραφές (εντός [ ]). 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


759 


στην ίδια ως άνω αίθουσα και αφού έλαβε υπόψη τα στοι¬ 
χεία του σχετικού φακέλου, την εισήγηση της Γραμματεί- 
ας και τις απόψεις που διετύπωσαν, προφορικώς, οι εν- 
διαφερόμενες εταιρείες και την ενώπιον της Επιτροπής 
εν γένει συζήτηση της υποθέσεως, σκέφθηκε ως εξής: 

I. Την 24.9.99, οι εταιρείες «ΑΝΩΝΥΜΗ ΝΑΥΤΙΛΙΑΚΗ 
ΕΤΑΙΡΕΙΑ ΚΡΗΤΗΣ Α.Ε.» (εφεξής ΑΝΕΚ) και«ΡΕΘΥΜΝΙΑ- 
ΚΗ ΝΑΥΤΙΛΙΑΚΗ ΤΟΥΡΙΣΤΙΚΗ Α.Ε.» (εφεξής ΡΕΘΥΜΝΙΑ- 
ΚΗ) υπέβαλαν στην Γραμματεία της Επιτροπής Ανταγω¬ 
νισμού, έγγραφη γνωστοποίηση της μεταξύ τους συγχώ¬ 
νευσης με απορρόφηση της δεύτερης από την πρώτη, η 
οποία πραγματοποιήθηκε βάσει του από 26.5.99 μεταξύ 
τους υπογραφέντος σχεδίου σύμβασης συγχώνευσης, 
με το οποίο συμφωνήθηκαν και έγιναν αμοιβαίως αποδε¬ 
κτά μεταξύ άλλων τα ακόλουθα: 

- Η συγχώνευση με απορρόφηση της εταιρείας «ΡΕΘΥ- 
ΜΝΙΑΚΗ» από την εισηγμένη στην Κύρια Αγορά του Χρη¬ 
ματιστηρίου Αξιών Αθηνών «ΑΝΕΚ», σύμφωνα με τις δια¬ 
τάξεις των άρθρων 68 παρ. 2 και 69 έως 77του Ν.2190/20 
και 1 έωςδτου Ν.2166/93. 

- Η πραγματοποίηση της συγχώνευσης με ενοποίηση 
των στοιχείων του ενεργητικού και παθητικού των δύο 
εταιριών και λύση της απορροφώμενης εταιρείας χωρίς 
εκκαθάριση και ακύρωση των μετοχώντης και μεταβίβαση 
του συνόλου της περιουσίας της (ενεργητικού και παθητι¬ 
κού) στην απορροφώσα. Η μεταβίβαση των περιουσιακών 
στοιχείων της απορροφώμενης στην απορροφώσα περι¬ 
λαμβάνει και 2 πλοία, τα «ΑΡΚΑΔΙ» και «ΠΡΕΒΕΛΗ». 

- Η αύξηση του μετοχικού κεφαλαίου (μ.κ.) της «ΑΝΕΚ» 
(15.459.882.000 δρχ.) κατά το εισφερόμενο ποσό του μ.κ. 
της «ΡΕΘΥΜΝΙΑΚΗΣ» (3.147.000.000 δρχ.) πλέον 
27.637.908 δρχ. με κεφαλαιοποίηση ισόποσου μέρους 
του έκτακτου αποθεματικού της πρώτης, έτσι ώστε το νέο 
μετά τη συγχώνευση μ.κ. της απορροφώσας να ανέρχε¬ 
ται στο ποσό των 18.634.519.908 δρχ., καθώς και η ταυ¬ 
τόχρονη αύξηση της ονομαστικής αξίας όλων των μετο¬ 
χών της από 500 σε 547 δρχ. 

- Η ανταλλαγή των παραπάνω νέων μετοχών με τις υφι¬ 
στάμενες μετοχές των μετόχων τόσο της απορροφώμε¬ 
νης όσο και της απορροφώσας, με σχέση ανταλλαγής 
1:1. Συνεπώς, στο μ.κ. της προκύπτουσας από τη συγχώ¬ 
νευση εταιρείας, επί συνόλου 34.066.764 μετοχών, οι μέ¬ 
τοχοι της απορροφώσας συμμετέχουν με 30.919.764 με¬ 
τοχές (ήτοι ποσοστό 90,76%) και οι μέτοχοι της απορρο¬ 
φώμενης με 3.147.000 μετοχές (ήτοι ποσοστό 9,24%). 

- Μετά την 31η Δεκεμβρίου 1998 (ημερομηνία που κλεί¬ 
νουν οι ισολογισμοί των υπό συγχώνευση εταιριών) όλες 
οι πράξεις που διενεργεί η απορροφώμενη λογίζεται ότι 
διενεργούνται για λογαριασμό της απορροφώσας. 

Στις 29.9.99 υπεβλήθη από τις εταιρείες «ΑΝΕΚ» και 
«ΡΕΘΥΜΝΙΑΚΗ» αίτηση χορήγησης άδειας παρέκκλισης 
από τις υποχρεώσεις που αναφέρονται στην παράγραφο 
1 του άρθρου 4ε του Ν.703/77, σύμφωνα με το άρθρο 4ε 
παρ. 3 αυτού, η οποία έγινε δεκτή με την υπ’ αριθμ. 
83/11/99 απόφαση της Επιτροπής και η συγχώνευση ολο¬ 
κληρώθηκε τον Δεκέμβριο 1999. 

II. Η ΑΝΕΚιδρύθηκετο 1967, έχει έδρα στο Δήμο Χανιών 
Κρήτης και είναι ναυτιλιακή εταιρεία πολυμετοχικής βά¬ 
σης με ευρεία διασπορά μετοχών. Με απόφαση της Γ.Σ. 
των μετόχων της (2.8.98) καταργήθηκε η διάταξη του κα¬ 
ταστατικού της, σύμφωνα με την οποία κάθε μέτοχος είχε 
το δικαίωμα απόκτησης αριθμού μετοχών που αντιστοι¬ 
χούσε κατά ανώτατο όριο στο 1/300 του συνολικού αριθ¬ 


μού αυτών και η διαπραγμάτευσή τους στο Χ.Α.Α. ξεκίνη¬ 
σε την 21.1.1999. Κατά το έτος εκείνο, κανένας μέτοχος 
της εταιρείας δεν κατείχε ποσοστό μεγαλύτερο από 2%. 
Την30.9.2000 οι μέτοχοίτης αριθμούσαντους 39.271. Σή¬ 
μερα, σύμφωνα με στοιχεία που παρασχέθηκαν στην 
εταιρεία από το Κεντρικό Αποθετήριο Αθηνών, δύο μόνο 
μέτοχοι κατέχουν ποσοστό πλέον του 2% του εταιρικού 
κεφαλαίου. 

Σύμφωνα με το άρθρο 15 του καταστατικού της, το Διοι¬ 
κητικό Συμβούλιο (Δ.Σ.) της εταιρείας αποτελείται από δε¬ 
καπέντε (15) μέλη, έντεκα (11) εκ των οποίων εκλέγονται 
από τη Γ ενική Συνέλευση (Γ.Σ.) των μετόχων με μυστική 
ψηφοφορία και κατ’ απόλυτη πλειοψηφία των ψήφων που 
εκπροσωπούνται σε αυτή και τέσσερα (4) ορίζονται θχ οί- 
ίίοίο, ως ακολούθως: α) ο Μητροπολίτης Κίσσαμου και Σέ¬ 
λινου, β) ο Δήμαρχος Χανιών, γ) ο Δήμαρχος Ρεθύμνης και 
δ) ο Σύνδεσμος Διπλωματούχων Οικονομικών Επιστημών 
Χανιών μπορεί να ορίζει ένα μέλος του. 

Το Δ.Σ. βρίσκεται σε απαρτία και συνεδριάζει εγκύρως, 
εφόσον παρίσταται αυτοπροσώπως στην συνεδρίαση 
αυτού το ήμισυ πλέον ενός (50%+1) των Συμβούλων και 
οι αποφάσεις λαμβάνονται πάντοτε με απόλυτη πλειοψη¬ 
φία των παρόντων και αντιπροσωπευομένων μελών. 

Στο Δ.Σ. της εταιρείας που είχε συγκροτηθεί σε σώμα 
την 10.8.98 με τετραετή θητεία, Πρόεδρος ήταν ο Μητρο¬ 
πολίτης Κισσάμου και Σέλινου Ειρηναίος Γαλανάκης και 
Α'Αντιπρόεδρος ο Ιωσήφ Βαρδινογιάννης του Ιωάννου. 

Η ΑΝΕΚ δραστηριοποιείται στον κλάδο της επιβατηγού 
ναυτιλίας σε γραμμές εσωτερικού και εξωτερικού. Το 

1998 ο στόλος της αποτελείτο από τα συμβατικού/κλασσι- 
κού τύπου επιβατηγό - οχηματαγωγά (Ε/Γ-Ο/Γ) πλοία «ΚΑ¬ 
ΝΤΙΑ, ΡΕΘΥΜΝΟ, ΑΠΤΕΡΑ, ΛΙΣΣΟΣ, ΛΑΤΩ, ΕΛ. ΒΕΝΙΖΕ- 
ΛΟΣ, ΤΑΛΩΣ, ΚΡΗΤΗ I και ΚΡΗΤΗ II», ενώ στις αρχές του 

1999 η εταιρεία αγόρασε απάτην Ιαπωνίατο Ε/Γ-Ο/Γπλοίο 
«Σ. ΒΕΝΙΖΕΛΟΣ», το οποίο μετά τη μετασκευή του αντικα¬ 
τέστησε το «ΤΑΛΩΣ». Έκτοτε, στο στόλο της προστέθη- 
καντο πλοίο «ΛΕΥΚΑ ΟΡΗ», «αδελφό» πλοίο του «Σ. ΒΕΝΙ- 
ΖΕΛΟΣ», καθώς και δύο νεότευκτα υπερσύγχρονα Ε/Γ- 
Ο/Γ πλοία που δρομολογήθηκαν σε γραμμές εξωτερικού, 
ενώ ορισμένα από τα παλαιότερα πλοία της έχουν ήδη δια¬ 
τεθεί και δεν ανήκουν πλέον στο δυναμικό της εταιρείας. 

Σε ότι αφορά τις γραμμές εσωτερικού και κατά το χρόνο 
της γνωστοποίησης, η εταιρεία ΑΝΕΚ, διαθέτοντας τις 
σχετικές άδειες σκοπιμότητας από το Υ. Ε. Ν., διενεργούσε 
με τα Ε/Γ-Ο/Γ πλοία της θαλάσσιες μεταφορές επιβατών 
και οχημάτων από τον Πειραιά προς τα Χανιά (λιμάνι Σού¬ 
δας) και το Ηράκλειο Κρήτης. Σε ότι αφορά τις γραμμές 
εξωτερικού, η εταιρεία δραστηριοποιείται στη θαλάσσια 
σύνδεση Ελλάδας-Ιταλίας και συγκεκριμένα το 1999 τα 
Ε/Γ-Ο/Γ πλοία της «ΚΡΗΤΗ I» και «ΚΡΗΤΗ II» ήταν δρομο¬ 
λογημένα στη γραμμή Πάτρα - Ηγουμενίτσα - Ανκόνα καθ’ 
όλη τη διάρκεια του έτους, ενώ τα Ε/Γ-Ο/Γ πλοία της «ΕΛ. 
ΒΕΝΙΖΕΛΟΣ» και «Σ. ΒΕΝΙΖΕΛΟΣ» στη γραμμή Πάτρα- 
Ηγουμενίτσα-Κέρκυρα-Τεργέστη (μέρος των δρομολο¬ 
γίων εξωτερικού πραγματοποιείται εντός Ελλάδος). 

Στον κύκλο εργασιών της «ΑΝΕΚ» περιλαμβάνονται κυ¬ 
ρίως έσοδα που προέρχονται από τους ναύλους επιβα¬ 
τών, οχημάτων και εμπορευμάτων στις γραμμές εσωτερι¬ 
κού και εξωτερικού αλλά και έσοδα που προέρχονται από 
την εκμετάλλευση των εστιατορίων - κυλικείων, τις πωλή- 
σειςτων καταστημάτων αφορολόγητων ειδών και τα καζί¬ 
νο που λειτουργούν στα πλοία της. 

Κατά τα έτη 1996,1997 και 1998 ο συνολικός κύκλος ερ- 

γασιώντης (έσοδα γραμμών εσωτερικού και εξωτερικού) 
ανήλθε στο ποσό των 20.426.587.235 δρχ. (67.755.043 
Εσυ), 26.815.057.537 δρχ. (86.941.907 Εου) και 
30.343.665.595 δρχ. (91.534.988 Εσυ) αντίστοιχα. Τα κέρ¬ 
δη της εταιρείας την εν λόγω τριετία είχαν ανοδική πορεία 
και ειδικότερα τα καθαρά κέρδη της χρήσης 1998 αυξή¬ 
θηκαν κατά 1.213 εκατ. δρχ. σε σχέση με εκείνα της χρή¬ 
σης 1997 (ήτοι ποσοστό 32%), ενώ η αντίστοιχη αύξηση 
το 1997 σε σχέση με το 1996 ήταν 9,26%. 

Στην προκειμένη περίπτωση, για τον υπολογισμό του κύ¬ 
κλου εργασιών στην εθνική αγορά, λαμβάνονται υπόψη οι 
πωλήσεις εισιτηρίων και τα λοιπά έσοδα που πραγματο¬ 
ποιήθηκαν στην Ελλάδα, ανεξάρτητα από τη γραμμή στην 
οποία εκτελέσθηκαν οι πλόες, με βάση το γενικό κανόνα για 
τη γεωγραφική κατανομή του κύκλου εργασιών που ορίζει 
ότι ο γεωγραφικός εντοπισμός του κύκλου εργασιών κα¬ 
θορίζεται από τον τόπο που βρίσκεται ο πελάτης κατά τη 
στιγμή της συναλλαγής (βλ και παρ. 45 της Ανακοίνωσης 
της Επιτροπής 98/0 66/04 σχετικά με την έννοια του κύ¬ 
κλου εργασιών σύμφωνα με τον Κανονισμό 4064/89) 

Όπως προκύπτει από το προσάρτημα του ισολογισμού 
τηςΑΝΕΚ, το 1998 η εταιρεία είχε έσοδα [...] δρχ. από τις 
γραμμές εσωτερικού και [,..]δρχ. από τις γραμμές εξωτε¬ 
ρικού. Κατά δήλωση της εταιρείας, τα έσοδα των γραμ¬ 
μών εξωτερικού προήλθαν σε ποσοστό [...]% ([...] δρχ.) 
από την Ελλάδα και σε ποσοστό [...]% ([...] δρχ.) από το 
εξωτερικό. Συνεπώς, ο κύκλος εργασιών της ΑΝΕΚ στην 
Εθνική αγορά, κατά το εν λόγω έτος ανήλθε στοποσότων 
[-]δρχ. (ήτοι [...] Εου). 

Η εταιρεία «ΑΝΕΚ», την 31.12.1998, δεν είχε καμία συμ¬ 
μετοχή στο κεφάλαιο άλλων επιχειρήσεων σε ποσοστό 
μεγαλύτερο από 10%, συνεπώς δεν συνέτρεχε λόγος σύ¬ 
νταξης ενοποιημένων οικονομικών καταστάσεων αυτής. 
Στην Έκθεση όμως του Δ.Σ. της προς την Ετήσια Τακτική 
Γ.Σ. των μετόχων της για τη χρήση 1998, η οποία πραγ¬ 
ματοποιήθηκε το Φεβρουάριο του 1999, αναφέρονται τα 
σχέδια και οι προθέσεις της για την περαιτέρω ανάπτυξή 
της, μέσω στρατηγικών συνεργασιών και συμμετοχών 
στο κεφάλαιο άλλων εταιριών «με στόχο τη δημιουργία 
ενός μεγάλου επιχειρηματικού σχήματος με κυρίαρχη θέ¬ 
ση στην αγορά». Ενόψειτης μελλοντικής άρσηςτου «σαό- 
οΙαρΘ», στην παραπάνω Έκθεση αναφέρεται ότι: [...]. 

Προς υλοποίηση των ανωτέρω και όπως προκύπτει από 
στοιχεία που περιλαμβάνονται στην από 24/9/99 γνωστο¬ 
ποίηση, η εταιρεία «ΑΝΕΚ»: 

1. Την 1.3.1999 με επιστολή της προς το Δ.Σ. της «ΝΑΥ¬ 
ΤΙΛΙΑΚΗ ΕΤΑΙΡΕΙΑΛΕΣΒΟΥΑΈ. (Ν.Ε.Λ.)» επιβεβαίωσε το 
ενδιαφέρον της να συμμετέχει στην επικείμενη αύξηση 
του μ.κ. της τελευταίας για ποσό έως [...] δρχ. υπό τους 
ακόλουθους όρους: [...]. 

2. Στις 10.3.99 με επιστολή της προς τη «ΔΩΔΕΚΑ- 
ΝΗΣΙΑΚΗ ΑΝΩΝΥΜΗ ΝΑΥΤΙΛΙΑΚΗ ΕΤΑΙΡΙΑ (Δ.Α.Ν.Ε.)» 
επιβεβαίωσε το ενδιαφέρον της να συμμετέχει στην αύ¬ 
ξηση του μ.κ. αυτής, υπό τις ακόλουθες προϋποθέσεις: 
[...]. 

3. Στις 31.12.98 υπέγραψε σύμβαση συνεργασίας με τη 
«ΛΑΣΙΘΙΩΤΙΚΗ ΑΝΩΝΥΜΗ ΝΑΥΤΙΛΙΑΚΗ ΕΤΑΙΡΕΙΑ 
(Λ.Α.Ν.Ε.)», η οποία θα πραγματοποιείτο μόνο εφόσον οι 
όροι της γίνονταν αποδεκτοί από τη συγκληθησόμενη 
έκτακτη Γ.Σ. των μετόχων της «Λ.Α.Ν.Ε.» Ειδικότερα η 
ανωτέρω σύμβαση προέβλεπε ότι: [...]. 

4. Σε συνεργασία με τους τοπικούς φορείς συμμετείχε 
στην ίδρυση της «ΑΝΩΝΥΜΗ ΝΑΥΤΙΛΙΑΚΗ ΕΤΑΙΡΕΙΑ ΝΟ¬ 


ΤΟΥ ΑΈ. (ΑΝΕΝ)» για την εξυπηρέτηση, μετά την από¬ 
κτηση κατάλληλου Ε/Γ-Ο/Γ πλοίου, της γραμμής Κίσσα- 
μος - Κύθηρα - Αντικύθηρα - Γύθειο - Καλαμάτα. Σύμφω¬ 
να με το καταστατικό ίδρυσης της «ΑΝΕΝ», η «ΑΝΕΚ» 
μπορούσε να αποκτήσει αριθμό μετοχών που θα αντι¬ 
στοιχούσε σε ποσοστό μέχρι [...]% με δυνατότητα αύξη¬ 
σης μέχρι [...]% σε περίπτωση μη ολοσχερούς κάλυψης 
του μετοχικού κεφαλαίου, το οποίο ανερχόταν σε [,..]δρχ. 

Κατόπιν αιτήματος της Γραμματείας της Επιτροπής, η 
οποία ζήτησε να ενημερωθεί σχετικά με την εξέλιξη και το 
στάδιο στο οποίο βρισκόταν κάθε μία από τις παραπάνω 
συμφωνίες, η εταιρεία «ΑΝΕΚ» με επιστολή της στις 
20.12.1999 δήλωσε ότι: α) έχει ολοκληρωθεί η συμφωνία 
με τη Ν.Ε.Λ. για συμμετοχή στο μ.κ. της σε ποσοστό 
16,5%, β) δεν έχει πραγματοποιηθεί ακόμη η καταβολή 
για τη συμμετοχή της στη Δ.Α.Ν.Ε. σε ποσοστό 43,3%, 
γ) έχει ολοκληρωθεί η συμφωνία με τη Λ.Α.Ν.Ε. για συμ¬ 
μετοχή στο μ.κ. της σε ποσοστό 50% με εισφορά του Ε/Γ- 
Ο/Γ «ΤΑΛΩΣ» (νυν ΙΕΡΑΠΕΤΡΑ Λ.) και δ) η εταιρεία 
«Α.Ν.Ε.Ν.» έχει ιδρυθεί και η συμμετοχή της «ΑΝΕΚ» σε 
αυτή ανέρχεται σε ποσοστό 20%. 

III. Η εταιρεία «ΡΕΘΥΜΝΙΑΚΗ» με έδρα το Δήμο Ρεθύ- 
μνης Κρήτης, ιδρύθηκε το 1981 ως ακτοπλοϊκή εταιρεία 
πολυμετοχικής βάσης. Σύμφωνα με το άρθρο 5 παρ. 3του 
καταστατικού της, μέτοχοι της εταιρείας μπορούν να εί¬ 
ναι: α) φυσικά πρόσωπα Ελληνικής υπηκοότητας, β) νομι¬ 
κά πρόσωπα και εμπορικές εταιρείες που έχουν την έδρα 
τους στην Ελληνική επικράτεια, γ) επιστημονικές, επαγ¬ 
γελματικές, γεωργικές και πάσης φύσεως οργανώσεις 
που έχουν την έδρα τους στην Ελληνική επικράτεια, δ) 
Δήμοι, Κοινότητες, γεωργικοί συνεταιρισμοί, ενορίες και 
Ιερές Μονές. Επίσης το Δ.Σ. μπορούσε με απόφασή του 
να επιτρέψει την εγγραφή και άλλων μετόχων, κανένας 
όμως από όλους τους παραπάνω δεν μπορούσε να κατέ¬ 
χει μετοχές σε ποσοστό μεγαλύτερο από το 2% του συ¬ 
νολικού μετοχικού κεφαλαίου. 

Το 1998 η εταιρεία είχε σε πλήρη λειτουργία τα συμβα- 
τικού/κλασσικού τύπου Ε/Γ-Ο/Γ πλοία «ΑΡΚΑΔΙ» και«ΠΡΕ- 
ΒΕΛΗ», τα οποία, βάσει των εκτελούμενων από την εται¬ 
ρεία αδειών σκοπιμότητας, ήταν δρομολογημένα στη 
γραμμή Πειραιώς - Ρεθύμνου. Το Ε/Γ πλοίο της εταιρείας 
«ΝΕΑΡΧΟΣ», το οποίο τα έτη 1995 και 1996 εκτελούσετο 
δρομολόγιο Κέρκυρα - Παξοί - Πρέβεζα - Αμφιλοχία, λόγω 
ζημιογόνου αποτελέσματος αποδρομολογήθηκε και τελι¬ 
κά επωλήθη το Δεκέμβριο του 1998. Επίσης, το καλοκαίρι 
του 1998 το «Ε/Γ-Ο/Γ ΠΡΕΒΕΛΗ» προσέγγιζε και τη νήσο 
Σίφνο εκτελώντας το δρομολόγιο Πειραιάς - Σίφνος - Ρέ¬ 
θυμνο, ενώ παράλληλα εντός του έτους πραγματοποίησε 
τέσσερα θαλάσσια περιηγητικά ταξίδια (κρουαζιέρες). 

Η Διοίκηση της «ΡΕΘΥΜΝΙΑΚΗΣ» κρίνοντας ότι υφίστα- 
το ανάγκη διεύρυνσηςτου επιχειρηματικού της σχήματος 
προκειμένου να ανταποκριθεί στις εξελίξεις του κλάδου, 
ξεκίνησε διαπραγματεύσεις, κατά το έτος 1998, με τις 
δύο μεγάλες ναυτιλιακές εταιρείες της Κρήτης (ΑΝΕΚ και 
ΜΙΝΩΙΚΕΣ ΓΡΑΜΜΕΣ Α.Ν.Ε.) εξετάζοντας την προοπτική 
συγχώνευσης μαζί τους και κατέληξε στην υπό κρίση συμ¬ 
φωνία συγχώνευσης με την «ΑΝΕΚ». 

Ο κύκλος εργασιών της εταιρείας στην Ελλάδα για τα έτη 
1996, 1997 και 1998 ανήλθε σε 3.350.224.494 δρχ. 
(11.112.703 Εου), 3.569.861.713 δρχ. (11.574.489 Εου) και 
3.897.163.404 δρχ. (11.756.220 Εου) αντίστοιχα, ενώ τα 
κέρδη της χρήσης του 1998 ανήλθαν στο ποσό 725.720.355 
δρχ. έναντι 281.931.599 δρχ. της προηγούμενης χρήσης. 

Από το Προσάρτημα του Ισολογισμού της 31ης Δεκεμ¬ 
βρίου 1998 προκύπτει ότι η εταιρεία το εν λόγω έτος δεν 
είχε συμμετοχές στο κεφάλαιο άλλων επιχειρήσεων με 
ποσοστό μεγαλύτερο από 10%, παρότι σημειώνεται ότι 
στα περιουσιακά της στοιχεία αναφέρεται και η κτήση με¬ 
τοχών αξίας [...] δρχ. της εταιρείας [...]. 

IV. Η σχετική αγορά προϊόντων περιλαμβάνει το σύνολο 
των προϊόντων ή/και υπηρεσιών που θεωρούνται από τον 
καταναλωτή εναλλάξιμα ή δυνάμενα να υποκατασταθούν 
μεταξύ τους, λόγω των χαρακτηριστικών τους, των τιμών 
τους καιτης σκοπούμενης χρήσης τους, ενώ η σχετική γε¬ 
ωγραφική αγορά περιλαμβάνει στην περιοχή στην οποία 
οι ενδιαφερόμενες επιχειρήσεις πωλούν τα σχετικά προϊ¬ 
όντα ή παρέχουν τις σχετικές υπηρεσίες τους υπό επαρ- 
κώς ομοιογενείς συνθήκες ανταγωνισμού. 

Οι συμμετέχουσες στη συγκέντρωση επιχειρήσεις 
«ΑΝΕΚ» και «ΡΕΘΥΜΝΙΑΚΗ», κατά το έτος που συγχω- 
νεύθηκαν, παρείχαν μετά Ε/Γ-Ο/Γπλοία τους υπηρεσίες 
θαλάσσιων μεταφορών προσώπων, οχημάτων και πραγ¬ 
μάτων. Ειδικότερα, η απορροφούσα εταιρεία ΑΝΕΚ πα¬ 
ρείχε τις εν λόγω υπηρεσίες στις δρομολογιακές γραμ¬ 
μές: α) Πάτρας - Ηγουμενίτσας - Ανκόνας, β) Πάτρας - 
Ηγουμενίτσας - Κέρκυρας - Τεργέστης γ) Πειραιώς - 
Χανίων, δ) Πειραιώς - Ηρακλείου και η απορροφούμενη 
εταιρεία «ΡΕΘΥΜΝΙΑΚΗ» στη γραμμή εσωτερικού Πει¬ 
ραιώς - Ρεθύμνου προσεγγίζοντας κατά τους θερινούς 
μήνες και τη νήσο Σίφνο. 

Σύμφωνα με τις γνωστοποιούσες εταιρείες, 
α) Η σχετική αγορά προϊόντων στην υπό κρίση υπόθεση 
αφορά στις θαλάσσιες μεταφορές μέσω Ε/Γ-Ο/Γ πλοίων, 
που εκτελούνται από την εταιρεία «ΡΕΘΥΜΝΙΑΚΗ» στη 
γραμμή Πειραιάς - Ρέθυμνο, καθώς επίσης και στη γραμ¬ 
μή Πειραιάς - Σίφνος - Ρέθυμνο. Η τελευταία, ως αναφέ- 
ρεται στη γνωστοποίηση, «έχει πολύ μικρή σημασία λόγω 
του αριθμού των μεταφερομένων και του μικρού χρονικού 
διαστήματος που λειτουργεί». Ως ανταγωνιστικές αγορές 
μπορούν να θεωρηθούν οι αγορές διακίνησης επιβατών 
και οχημάτων που γίνονται είτε θαλάσσια μέσω των κοντι¬ 
νών λιμανιών (Χανιά, Ηράκλειο) είτε αεροπορικά μέσω των 
αεροδρομίων Χανίων και Ηρακλείου και αφορά επιβάτες. 

β) Σχετικές γεωγραφικές αγορές αποτελούν «... τα δρο¬ 
μολόγια πλοίων και αεροπλάνων στις γραμμές Χανιά - Πει¬ 
ραιάς, Χανιά - Ελληνικό και αντίστροφα και Ηράκλειο-Πει- 
ραιάς, Ηράκλειο - Ελληνικό και αντίστροφα. Τα πλοία της 
ΡΕΘΥΜΝΙΑΚΗΣ θα συνεχίσουν να εκτελούν τα δρομολό¬ 
για που προαναφέραμε στις γραμμές Ρέθυμνο - Πειραιάς 
- Ρέθυμνο και κατ’ ελάχιστον στη γραμμή Πειραιάς-Σίφ- 
νος - Ρέθυμνο και αντίστροφα...». 

Προκειμένου να οριοθετηθεί η σχετική αγορά στην υπό 
κρίση υπόθεση και με βάση τα διαθέσιμα στοιχεία, πρέπει 
να ληφθούν υπόψη τα ακόλουθα: 

-Τα λιμάνια της Κρήτης, μετά οποία υπάρχει απ’ ευθεί¬ 
ας θαλάσσια σύνδεση από τον Πειραιά, βρίσκονται στα 
Χανιά, στο Ρέθυμνο και στο Ηράκλειο και οι τρεις δρομο- 
λογιακές γραμμές είναι οι: Πειραιώς - Χανίων, Πειραιώς - 
Ρεθύμνου και Πειραιώς - Ηρακλείου. 

- Στον Αγ. Νικόλαο και στη Σητεία (Ν. Λασιθίου) προ¬ 
σεγγίζει το «Ε/Γ-Ο/Γ ΒΙΤΣΕΝΤΖΟΣ ΚΟΡΝΑΡΟΣ» της 
«Λ.Α.Ν.Ε.», το οποίο είχε δρομολογηθεί από την εταιρεία 
στη γραμμή Πειραιάς - Μήλος - Άγιος Νικόλαος - Σητεία 
με προσέγγιση σε Κάσο και Κάρπαθο, ενώ από τον Ιούνιο 
1998 η γραμμή προεκτάθηκε και στη Ρόδο. 


- Σύμφωνα με τα προσαχθέντα από την ΑΝΕΚ στοιχεία, 
πλοία των εταιρειών «ΝΟΜΙΘΘ3 Ι_ΙΝΕ3» και «Θ.Α. ΡΕΒ- 
ΠΙΕ5» προσέγγιζαν στα λιμάνια Ηρακλείου, Αγ. Νικολάου 
και Σητείας από το Αιγαίο και τις Κυκλάδες, ενώ πλοία των 
εταιρειών «ΜΟΙΡΑΣ, ΠΑΝΑΓΙΩΤΟΠΟΥΛΟΣ» εκτελούσαν 
δρομολόγια, κυρίως κατά τους καλοκαιρινούς μήνες, 
συνδέοντας την Πελοπόννησο, τα Κύθηρα και τα Αντικύ¬ 
θηρα με τη Δυτική Κρήτη (λιμάνι Κισσάμου). 

- Τ α δρομολογημένα στις γραμμές της Κρήτης πλοία των 
εταιρειών «ΑΝΕΚ» και «ΡΕΘΥΜΝΙΑΚΗ» ήταν, όπως προα- 
ναφέρθηκε, συμβατικού/κλασσικού τύπου Ε/Γ-Ο/Γ, δηλα¬ 
δή έχουν δυνατότητα μεταφοράς τόσο προσώπων όσο και 
επιβατηγών αυτοκινήτων, δικύκλων και φορτηγών και δια- 
κρίνονται από εκείνα που έχουν δυνατότητα μεταφοράς 
μόνο επιβατών (Ε/Γ) ή τα εμπορικά πλοία (ΒΟ/ΒΟ) που με¬ 
ταφέρουν μόνο φορτηγά οχήματα και τους οδηγούςτους. 
Στην εν λόγω κατηγορία των Ε/Γ -Ο/Γ ανήκουν και τα νέας 
τεχνολογίας Ηίςάερθθά Ρθίτίθε, με δυνατότητα ανάπτυ¬ 
ξης μεγαλύτερης ταχύτητας. Επίσης, όλα τα παραπάνω 
διακρίνονται βάσει της υπηρεσιακής τους ταχύτητας από 
τα λεγάμενα ταχύπλοα, με τα οποία ο χρόνος του ακτο¬ 
πλοϊκού ταξιδιού έχει μειωθεί σχεδόν στο μισό. 

- Το οδικό δίκτυο της Κρήτης θεωρείται άνετο και υπάρ¬ 
χει τακτική συγκοινωνία που εξυπηρετεί τη διακίνηση στις 
πόλεις, τη μετάβαση από την πρωτεύουσα κάθε νομού 
στις πρωτεύουσες άλλων νομών και τη σύνδεση των πό¬ 
λεων, των χωριών και των νομών μεταξύ τους. 

Επίσης, η παροχή μεταφορικών υπηρεσιών δια θαλάσ¬ 
σης, όπως αυτή οριοθετήθηκε στην υπ. αριθμ. 210/111/ 
2002 απόφαση της Επιτροπής, σε σχέση με τις μεταφο¬ 
ρές δι’ αέρος και οδικώς, αποτελεί διακριτή αγορά λόγω: 

1) της διαφοράς στην τιμή (δαπάνη μεταφοράς) κάθε 
μέσου, η οποία διαφοροποιείται ανάλογα με τον τρόπο 
υπολογισμού της συνολικής δαπάνης μεταφοράς (ατομι¬ 
κή δαπάνη, οικογενειακή, ομαδική, ειδικών κατηγοριών 
προσώπων, απλή διαδρομή ή μετ’ επιστροφής κλπ.), 

2) των διαφορετικών χαρακτηριστικών κάθε μέσου, 
όπως είναι η διάρκεια του ταξιδιού, η ταχύτητα σε σχέση 
με την απόσταση, η ασφάλεια, η άνεση, τα όρια μεταφο¬ 
ρικού βάρους, η ευκολία προσέγγισης του τελικού προο¬ 
ρισμού, η ευπάθεια στις καιρικές συνθήκες, οι λοιπές πα¬ 
ρεχόμενες από το μεταφορικό μέσο υπηρεσίες κλπ., 

3) των ειδικών λόγων για τη χρήση κάθε μέσου (όπως 
επαγγελματικά ταξίδια, ταξίδια αναψυχής, ανάγκη μετα¬ 
φοράς οχήματος κλπ.) 

Με βάση την προαναφερθείσα απόφαση της Επιτρο¬ 
πής, ως σχετική γεωγραφική αγορά για τις ακτοπλοϊκές 
μεταφορές προσώπων και οχημάτων θεωρείται «...κάθε 
συγκεκριμένη δρομολογιακή γραμμή που εκτελεί κάθε 
πλοίο με βάση την άδεια σκοπιμότητάς του και τα εγκε¬ 
κριμένα από το ΥΕΝ δρομολόγια, δεδομένου ότι ο χρή¬ 
στης της συγκεκριμένης υπηρεσίας επιλέγει συγκεκριμέ¬ 
νη δρομολογιακή γραμμή αναλόγως του τόπου αναχώρη¬ 
σης και προορισμού του. Μερική υποκατάσταση θα 
μπορούσε να γίνει δεκτή μεταξύ κοντινών λιμένων, εφό¬ 
σον θα μπορούσε ο πελάτης να εξυπηρετηθεί από τους λι¬ 
μένες αυτούς για αναχώρηση την ίδια ώρα, με ίδιου τύπου 
μέσο και άφιξη στον προορισμό του τη συγκεκριμένη 
ώρα...». 

Συνεπώς στο πλαίσιο της υπό κρίση υπόθεσης, μπορεί 
να γίνει δεκτή μόνον μερική υποκατάσταση για τις δρομο- 
λογιακές γραμμές που έχουν ως αφετηρία τον ίδιο λιμένα 

και καταλήγουν στα λιμάνια των όμορων νομών του νησι¬ 
ού, κυρίως για την κατηγορία των επιβατών που ταξιδεύ¬ 
ουν με δικό τους μεταφορικό μέσο. 

Συνοψίζοντας τα ανωτέρω, ως διακριτές σχετικές αγο¬ 
ρές υπηρεσιών στην υπό κρίση υπόθεση θεωρούνται: ί) η 
παροχή υπηρεσιών θαλάσσιας μεταφοράς προσώπων με 
κλασσικόύ/συμβατικού τύπου Ε/Γ-Ο/Γ πλοία και ϋ) η πα¬ 
ροχή υπηρεσιών θαλάσσιας μεταφοράς οχημάτων με 
κλασσικόύ/συμβατικού τύπου Ε/Γ-Ο/Γ πλοία. 

Ως σχετική γεωγραφική αγορά αντιστοίχως θεωρείται η 
δρομολογιακή γραμμή Πειραιώς - Ρεθύμνου, η οποία 
υποκαθίσταται μερικώς από τις δρομολογιακές γραμμές 
Πειραιώς -Χανίων (Σούδας) και Πειραιώς - Ηρακλείου, κυ¬ 
ρίως για την κατηγορία των επιβατών που ταξιδεύουν με 
δικό τους μεταφορικό μέσο. 

V. Σύμφωνα με τα στοιχεία που περιλαμβάνονται στη 
γνωστοποίηση, οι μεγαλύτερες ακτοπλοϊκές εταιρείες 
στην Ελλάδα με βάση τον κύκλο εργασιών που πραγμα- 
τοποίησαντο 1998 ήταν οι: «ΜΙΝΩΙΚΕ Σ ΓΡΑΜΜΕΣ Α.Ν.Ε.» 
(43.234εκατ. δρχ.), «ΑΝΕΚ» (30.344εκατ. δρχ.) [άνωτων, 
«ΣΤΡΙΝΤΖΗ ΓΡΑΜΜΕΣ ΝΑΥΤΙΛΙΑΚΗ Α.Ε.» (17.454 εκατ. 
δρχ.), «Ν.Ε.Λ.» (9.052 εκατ. δρχ.), «ΡΕΘΥΜΝΙΑΚΗ» (3.897 
εκατ. δρχ.), «Δ.Α.Ν.Ε.» (3.765 εκατ. δρχ.) και «Λ.Α.Ν.Ε.» 
(1.920 εκατ. δρχ.). 

Από τις παραπάνω, κυριότερος ανταγωνιστής της 
απορροφούσας στις γραμμές εσωτερικού είναι η «ΜΙΝΩ- 
ΙΚΕΣ ΓΡΑΜΜΕΣ Α.Ν.Ε.», η οποία κατά δήλωσή της, την 
εποχή εκείνη, εκτελούσε δρομολόγια στις γραμμές Πά¬ 
τρας - Ανκόνας, Πάτρας - Βενετίας, Πειραιώς - Ηρακλείου 
και Ηρακλείου - Θεσσαλονίκης. Επίσης, τα δρομολογημέ¬ 
να σε γραμμές εξωτερικού πλοία της, εκτελούσαν μέρος 
του δρομολογίου τους στο εσωτερικό και συγκεκριμένα 
τα πλοία με τελικό προορισμό την Ανκόνα προσέγγιζαν 
την Ηγουμενίτσα, ενώ εκείνα με τελικό προορισμό τη Βε¬ 
νετία προσέγγιζαν την Κέρκυρα και την Ηγουμενίτσα. Ο 
κύκλος εργασιών της για τα έτη 1996,1997 και 1998 ήταν 
32.287 εκατ. δρχ., 34.560 εκατ. δρχ. και 43.234 εκατ. δρχ. 
αντίστοιχα. 

VI. Σύμφωνα με στοιχεία του Τμήματος Στατιστικών 
Εμπορικής Ναυτιλίας της Ε.Σ.Υ.Ε. του έτους 1997 στην 
γραμμή Πειραιώς - Κρήτης διακινήθηκαν συνολικά 
1.852.812 επιβάτες, 136.129 φορτηγά, 220.689 επιβατη¬ 
γό και 61.929 δίκυκλα. Αντίστοιχα οι επιβάτες που διακι- 
νήθηκαν συνολικά στις εν λόγω γραμμές το 1998 ήταν 
1.900.233. 

Στην Κρήτη τη μεγαλύτερη κίνηση συγκεντρώνει το λι¬ 
μάνι του Ηρακλείου και ακολουθούν τα λιμάνια της Σού¬ 
δας (Χανίων) και του Ρεθύμνου, ενώ πολύ μικρότερη είναι 
η κίνηση στα λιμάνια της Σητείας και του Αγ. Νικολάου. 

Τα μερίδια αγοράς των ναυτιλιακών εταιριών που δρα¬ 
στηριοποιούνται στις δρομολογιακές γραμμές εσωτερι¬ 
κού και επηρεάζονται από την υπό κρίση συγκέντρωση εί¬ 
χαν ως ακολούθως: 

1) Δρομολογιακή γραμμή Πειραιώς - Ρεθύμνου: Τα Ε/Γ- 
Ο/Γ πλοία της «ΡΕΘΥΜΝΙΑΚΗ, ΑΡΚΑΔΙ και ΠΡΕΒΕΛΗ», 
ήταν και τα μόνα δρομολογημένα στην εν λόγω γραμμή, 
σύμφωνα με βεβαίωση του Λιμεναρχείου Ρεθύμνου της 
29.7.1999. Συνεπώς η απορροφώμενη εταιρεία κατείχε το 
100% των αγορών παροχής υπηρεσιών θαλάσσιας μετα¬ 
φοράς α) προσώπων και β) οχημάτων στη δρομολογιακή 
γραμμή Πειραιώς - Ρεθύμνου. 

2) Δρομολογιακή γραμμή Πειραιώς - Χανίων (Σούδας): 
Στην εν λόγω γραμμή ήταν δρομολογημένα μόνο Ε/Γ-Ο/Γ 


πλοία της εταιρείας «ΑΝΕΚ», σύμφωνα με βεβαίωση του 
κεντρικού Λιμεναρχείου Χανίων της 27.7.99. Συνεπώς η 
απορροφώσα εταιρεία κατείχε το 100% των αγορών πα¬ 
ροχής υπηρεσιών θαλάσσιας μεταφοράς α) προσώπων 
και β) οχημάτων στη δρομολογιακή γραμμή Πειραιώς - 
Χανίων. 

3) Δρομολογιακή γραμμή Πειραιώς - Ηρακλείου: α) Κα¬ 
τά την εκτίμηση της «ΑΝΕΚ» την τριετία 1996-1998 με 
πλοία της διακινήθηκε το 24-25% του συνόλου των επιβα¬ 
τών και το 40-42% του συνόλου των φορτηγών αυτοκινή¬ 
των στην εν λόγω δρομολογιακή γραμμή και μοναδικός 
ανταγωνιστής της ήταν η «ΜΙΝΩΙΚΕΣ ΓΡΑΜΜΕΣ Α.Ν.Ε.» 
β) «Η ΜΙΝΩΙΚΕΣ ΓΡΑΜΜΕΣ Α.Ν.Ε.» με την από 27.10.99 
επιστολή της επιβεβαιώνει τα ανωτέρω και εκτιμά ότι το 
1998, τα μερίδια αγοράς των δύο εταιριών είχαν ως εξής: 
Στους επιβάτες, η «ΑΝΕΚ» είχε ποσοστό 21%, ενώ οι«ΜΙ- 
ΝΩΙΚΕΣ» 79%, στα αυτοκίνητα τα ποσοστά ήταν 24% και 
76% αντιστοίχως, ενώ στα φορτηγά αυτοκίνητα 42% και 
58% αντιστοίχως. 

VII. Το έτος 1999, που πραγματοποιήθηκε η υπό κρίση 
συγχώνευση, ήταν ήδη ορατές οι επερχόμενες εξελίξεις 
στον κλάδο της ακτοπλοΐας στην Ελλάδα. 

Ο υπ’ αριθμ. 3577/92 Κανονισμός της Ε.Ε. εισήγαγετην 
ελεύθερη παροχή υπηρεσιών θαλάσσιων μεταφορών στο 
εσωτερικό των κρατών μελών, με επακόλουθο για τη χώ¬ 
ρα μας την άρση του αποκλειστικού δικαιώματος των υπό 
Ελληνική σημαία πλοίων να μεταφέρουν πρόσωπα και 
πράγματα μεταξύ των Ελληνικών λιμένων, η οποία υλο¬ 
ποιείται κατ’ εφαρμογή του Ν.2932/2001 τον Νοέμβριο 
2002 . 

Με βάση τα ισχύοντα, η δρομολόγηση ενός πλοίου στην 
εκάστοτε ακτοπλοϊκή γραμμή δεν βρίσκεται στη διακριτι¬ 
κή ευχέρεια της πλοιοκτήτριας εταιρείας. Με δεδομένο 
ότι απαραίτητη προϋπόθεση για τη συμμετοχή ελληνικού 
επιβατηγού πλοίου στην ακτοπλοΐα βάσειτου Π .Δ. 684/76 
είναι η άδεια σκοπιμότητας, η οποία χορηγείται ή απορρί¬ 
πτεται με απόφαση του Υπουργού Εμπορικής Ναυτιλίας 
(Υ.Ε.Ν.), κατόπιν αιτήσεως του πλοιοκτήτη και μετά από 
γνωμοδότηση της Γνωμοδοτικής Επιτροπής Ακτοπλοϊ¬ 
κών Συγκοινωνιών (Γ.Ε.Α.Σ.), σύμφωνα με τις υφιστάμε¬ 
νες συγκοινωνιακές ανάγκες, η είσοδος μιας ακτοπλοϊ¬ 
κής εταιρείας στην εκάστοτε γραμμή δεν είναι δεδομένη, 
ούτε ευχερής, σε περίπτωση που κριθεί ότι οι συγκοινω¬ 
νιακές ανάγκες της τελευταίας είναι καλυμμένες. Στην 
απόφαση με την οποία χορηγείται άδεια σκοπιμότητας 
αναφέρονται: το δρομολόγιο που υποχρεωτικά θα εκτε- 
λείται, ο πλοιοκτήτης, συγκεκριμένες υποχρεώσεις για το 
πλοίο καθώς και όροι, η μη τήρηση των οποίων συνεπά¬ 
γεται ανάκληση της άδειας με απόφαση και πάλι του 
Υ.Ε.Ν. μετά από γνώμη της Γ.Ε.Α.Σ. Οι άδειες σκοπιμότη¬ 
τας μπορούν να τροποποιηθούν όσον αφορά στο εγκε¬ 
κριμένο δρομολόγιο και επίσης, σε περίπτωση ειδικών 
αναγκών, όπως κατά τη θερινή περίοδο, καθορίζονται 
έκτακτα δρομολόγια ή τροποποιούνται τα εγκεκριμένα, 
από την αρμόδια Διεύθυνση του Υπουργείου Εμπορικής 
Ναυτιλίας (Υ.Ε.Ν.). 

Γενικά πρόκειται για κλάδο στον οποίο ο κρατικός πα¬ 
ρεμβατισμός είναι έντονος (τρόπος καθορισμού ναύλων, 
σύνθεση πληρωμάτων, ώρες αναχώρησης κλπ.) χωρίς 
αυτό να σημαίνει ότι οι εταιρείες που δραστηριοποιούνται 
στην ακτοπλοΐα δεν ανταγωνίζονται μεταξύ τους. 

Σε ότι αφορά την υπό κρίση συγκέντρωση και τις σχετι¬ 
κές αγορές παροχής υπηρεσιών θαλάσσιας μεταφοράς 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


763 


α) προσώπων και β) οχημάτων, στη δρομολογιακή γραμ¬ 
μή Πειραιώς - Ρεθύμνου που καταρχήν θα επηρεαστούν, 
η απορροφούσα εταιρεία θα αποκτήσει το 100% αυτών, 
αφού η απορροφούμενη ήταν η μοναδική που εκτελούσε 
το συγκεκριμένο δρομολόγιο πριν τη συγκέντρωση. Συ¬ 
νεπώς δεν περιορίζονται οι επιλογές του επιβάτη με προ¬ 
ορισμό το Ρέθυμνο, απλά αλλάζει η πλοιοκτήτρια εται¬ 
ρεία που θα παρέχει υπηρεσίες στην εν λόγω γραμμή. 

Σε ότι αφορά τις αγορές παροχής υπηρεσιών θαλάσ¬ 
σιας μεταφοράς α) προσώπων και β) οχημάτων, στη δρο- 
μολογιακή γραμμή Πειραιώς - Χανίων (Σούδας), για τις 
οποίες μπορεί να υποστηριχθεί ότι υφίσταται μερική υπο¬ 
κατάσταση με τις σχετικές αγορές, η «ΑΝΕΚ» ήταν ήδη 
παρούσα πριν τη συγκέντρωση εκμεταλλευόμενη τη 
γραμμή σχεδόν μονοπωλιακά. 

Στις αγορές παροχής υπηρεσιών θαλάσσιας μεταφο¬ 
ράς α) προσώπων και β) οχημάτων στη δρομολογιακή 
γραμμή Πειραιώς - Ηρακλείου, για τις οποίες επίσης μπο¬ 
ρεί να υποστηριχθεί ότι υφίσταται μερική υποκατάσταση 
με τις σχετικές αγορές, τα μερίδια της «ΑΝΕΚ» ήταν χα¬ 
μηλά σε σχέση με εκείνα της μοναδικής ανταγωνίστριάς 
της, η οποία διακινούσε το 79% των επιβατών, το 76% των 
αυτοκινήτων και το 58% των φορτηγών στην εν λόγω 
γραμμή, οπότε, η παρουσία της «ΑΝΕΚ» στον όμορο του 
νομού Ηρακλείου, νομό Ρεθύμνου, αντί της «ΡΕΘΥΜΝΙΑ- 
ΚΗ», μάλλον θα ενέτεινετον ανταγωνισμό μεταξύτωνδύο 
κατά παράδοση ανταγωνιστών στο νομό Ηρακλείου παρά 
θα μείωνε αυτόν, αν εξέταζε κανείς τα αποτελέσματα με¬ 
μονωμένα σε κάθε δρομολογιακή γραμμή. 

Τα παραπάνω δεν αναιρούν το γεγονός ότι η θέση της 
«ΑΝΕΚ» στο σύνολο των ακτοπλοϊκών γραμμών της Κρή¬ 
της γενικά ενισχύεται. Στον τότε στόλο της προστίθενται 
δύο πλοία και, ενώ πριν τη συγκέντρωση τα πλοία της 
εκτελούσαν δρομολόγια από τον Πειραιά προς δύο λιμά¬ 
νια της Κρήτης, μετά τη συγκέντρωση αυτή είναι παρού¬ 
σα και στα τρία κύρια λιμάνια του νησιού. Αντίστοιχα η 
ανταγωνίστριά της «ΜΙΝΩΙΚΕΣ ΓΡΑΜΜΕΣ Α.Ν.Ε» είναι 
παρούσα σε ένα μόνο από αυτά. Επίσης, η θέση της ενι- 
σχύεται από τη συμμετοχή της «ΑΝΕΚ» στη Λ.Α.Ν.Ε. σε 
ποσοστό 50% (ακτοπλοϊκό δρομολόγιο από τον Πειραιά 
προς τα λιμάνια Αγ. Νικολάου και Σητείας στο Ν. Λασιθί- 
ου). 

Οπως προκύπτει από μεταγενέστερα της συγκέντρω¬ 
σης στοιχεία, το 2000 η «ΑΝΕΚ» είχε δρομολογημένα 2 
πλοία στη γραμμή Πειραιώς - Ρεθύμνου, οπότε δεν μειώ¬ 
νεται ο αριθμός των δρομολογημένων στη γραμμή αυτή 
πλοίων μετά τη συγκέντρωση, 2 πλοία στη γραμμή Πει¬ 
ραιώς - Χανίων και 2 πλοία στη γραμμή Πειραιώς - Ηρα¬ 
κλείου. Η «ΜΙΝΩΪΚΕΣ ΓΡΑΜΜΕΣ Α.Ν.Ε.» είχε 2 πλοία δρο¬ 
μολογημένα στη γραμμή Πειραιώς - Ηρακλείου, ενώ το 
Νοέμβριο του 2000 δρομολόγησε σε αυτή ένα νεότευκτο 
ΗίςΙιερΘθό ΡΘίτγ μειώνοντας σημαντικά το χρόνο ταξιδι¬ 
ού (βλ. Ενημερωτικό Δελτίο ΑΝΕΚ Οκτωβρίου 2000 και 
Ε.Α.202/111/2002). 

Γενικότερα, οι μεγαλύτερες τουλάχιστον ακτοπλοϊκές 
εταιρείες, ενόψει των εξελίξεων στον κλάδο της ακτο¬ 
πλοΐας, εκτός από την αναβάθμιση των υφιστάμενων 
πλοίων τους προσανατολίζονται στη σταδιακή αντικατά¬ 
σταση των παλαιών πλοίων των εσωτερικών γραμμών με 
νέα σύγχρονης τεχνολογίας, με σκοπό τη βελτίωση της 
ποιότητας των παρεχόμενων από αυτές υπηρεσιών. 

Το ενδιαφέρον των ακτοπλοϊκών εταιριών για τις γραμ¬ 
μές της Κρήτης είναι μεγάλο διότι μεταξύ άλλων, η κίνη¬ 


σή τους παρουσιάζει μικρές διακυμάνσεις λόγω εποχικό- 
τητας, σε σχέση με άλλες ακτοπλοϊκές γραμμές. Δεδομέ¬ 
νου ότι η επιβατηγός ναυτιλία είναι κλάδος εντάσεως κε¬ 
φαλαίου και συγχρόνως χαρακτηρίζεται από ανελαστικό- 
τητα δαπανών (δαπάνες προσωπικού, ασφάλιστρα, 
καύσιμα, λιπαντικά κλπ.) όλους τους μήνες του έτους, η 
πραγματοποίηση πωλήσεων σε περιόδους μη αιχμής δι¬ 
ευκολύνει την κάλυψη των εξόδων λειτουργίας της εται¬ 
ρείας. 

Η «ΑΝΕΚ» την 20.12.1999 με επιστολή της δήλωνε τα 
ακόλουθα: «Σύμφωνα με πηγές του Υ.Ε.Ν. έχουν υποβλη¬ 
θεί αιτήσεις για χορήγηση αδειών σκοπιμότητας ως εξής: 

Γραμμή Πειραιά - Χανιά: Πλέον των δρομολογημένων 
πλοίων, έχει εγκριθεί μια άδεια σκοπιμότητας για την 
«ΑΝΕΚ» και μια για τις «ΜΙΝΩΙΚΕΣ ΓΡΑΜΜΕΣ», ενώ εκ- 
κρεμεί μία αίτηση για άδεια σκοπιμότητας για την εται¬ 
ρεία!...]. 

Γ ραμμή Πειραιά - Ηράκλειο: Έχουν εγκριθεί δύο άδειες 
σκοπιμότητας για αντικατάσταση πλοίων από την εται¬ 
ρεία «ΜΙΝΩΙΚΕΣ ΓΡΑΜΜΕΣ», ενώ πλέον των υφισταμέ¬ 
νων έχουν υποβληθεί: [...]. 

Σε συνέχεια των ανωτέρω, με επιστολή της στις 
4.6.2002 επιβεβαίωσε ότι: α) στη γραμμή Πειραιάς - Χανιά 
(Σούδα): οι άδειες σκοπιμότητας που χορηγήθηκαν στις 
«ΑΝΕΚ, ΜΙΝΩΙΚΕΣ ΓΡΑΜΜΕΣ και ΕΠΙΧΕΙΡΗΣΕΙΣ ΑΤΤΙ¬ 
ΚΗΣ» δεν έχουν χρησιμοποιηθεί και β) στη γραμμή Πει¬ 
ραιάς - Ηράκλειο: η «ΜΙΝΩΙΚΕΣ ΓΡΑΜΜΕΣ» χρησιμοποί¬ 
ησε τις δύο νέες άδειες σκοπιμότητας για την αντικατά¬ 
σταση δύο πλοίων της με νέα, ενώ η «ΑΝΕΚ» δεν έχει 
χρησιμοποιήσει την επιπλέον άδεια σκοπιμότητας. Σε ότι 
αφορά την εταιρεία Ν.Ε.Λ., το Υ.Ε.Ν. δεν ενέκρινε καμία 
άδεια σκοπιμότητας. 

Πάντως με την εφαρμογή του ν.2932/01 από τον Νοέμ¬ 
βριο 2002, αίρονται τα σημαντικότερα νομικά εμπόδια ει¬ 
σόδου των εταιριών στην αγορά και η διασφάλιση της 
απελευθέρωσης έχει ανατεθεί στην Ρυθμιστική Αρχή Θα¬ 
λασσίων Ενδομεταφορών (Ρ.Α.Θ.Ε.), η οποία στο πλαίσιο 
των αρμοδιοτήτων της θα συνεργάζεται με την Επιτροπή 
Ανταγωνισμού, θα μπορεί να ζητά τη γνώμη της σε θέμα¬ 
τα ανταγωνισμού ή να παραπέμπει σε αυτήν υποθέσεις, οι 
οποίες ενδέχεται να εμπίπτουν στις ρυθμίσεις του Ν. 703/ 
77 και στην αρμοδιότητα της τελευταίας. 

VIII. Α) Κατά το άρθρο 4 παρ. 2 εδαφ. α' του Ν. 703/77, 
όπως ισχύει, συγκέντρωση πραγματοποιείται και όταν 
συγχωνεύονται με κάθε τρόπο δύο ή περισσότερες προη¬ 
γουμένως ανεξάρτητες επιχειρήσεις. Συνεπώς, η συγχώ¬ 
νευση με απορρόφηση της «ΡΕΘΥΜΝΙΑΚΗΣ» από την 
«ΑΝΕΚ», αποτελεί συγκέντρωση επιχειρήσεων κατά την 
έννοια της ανωτέρω διάταξης, η οποία εμπίπτει στις σχε¬ 
τικές με τις συγκεντρώσεις ρυθμίσεις του παραπάνω νό¬ 
μου. 

Στο μετοχικό κεφάλαιο της προκύψασας από τη συγ¬ 
χώνευση εταιρείας, οι μέτοχοιτης απορροφώσας συμμε¬ 
τέχουν με ποσοστό 90,76% και οι μέτοχοι της απορρο- 
φώμενης με ποσοστό 9,24%. 

Η υπό κρίση συγκέντρωση γνωστοποιήθηκε στην Επι¬ 
τροπή σύννομα και εμπρόθεσμα, με βάση το άρθρο 4β του 
Ν.703/77, ως ίσχυε τότε, προ της τροποποίησής του με το 
Ν.2741/99 (Φ.Ε.Κ. 199/28.9.99) και το Ν.2837/2000 (Φ.Ε.Κ. 
178/3.8.2000) πληρώντας και τις δύο προϋποθέσεις, μερι¬ 
δίου αγοράς και κύκλου εργασιών, που έθετε ο νόμος. Σε 
ότι αφορά το εμπρόθεσμο της γνωστοποίησης, σημειώνε¬ 
ται ότι αυτή είχε κατατεθεί στην Γραμματείατης Επιτροπής 




764 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


στις 24.9.99, ενώ οι β' επαναληπτικές Γ.Σ. των εταιρειών 
«ΡΕΘΥΜΝΙΑΚΗ» και «ΑΝ ΕΚ» για την έγκριση της συγχώ¬ 
νευσης είχαν οριστεί για τις 17.10.99 και 24.10.99 αντί¬ 
στοιχα. 

Ωστόσο, κατά το άρθρο 1 παρ. 26 του Ν.2837/2000, οι 
συγκεντρώσεις που έχουν πραγματοποιηθεί ή γνωστο¬ 
ποιηθεί στην Επιτροπή Ανταγωνισμού κατ’ εφαρμογή του 
άρθρου 4β του Ν.703/77, για τις οποίες δεν έχει εκδοθεί 
απόφαση της Επιτροπής Ανταγωνισμού μέχρι την έναρξη 
ισχύοςτου Ν.2837/2000, κρίνονται σύμφωνα μετις διατά¬ 
ξεις του Ν.703/77, όπως αυτές τροποποιήθηκαν με τις 
διατάξεις του Ν.2837/2000. 

Δεδομένου ότι, η υπό κρίση συγκέντρωση είχε γνωστο¬ 
ποιηθεί και επ' αυτής δεν είχε εκδοθεί απόφαση της Ε.Α. 
μέχρι την 3.8.2000, ημερομηνία έναρξης ισχύος του 
Ν.2837/2000, η γνωστοποιηθείσα συγκέντρωση των εται¬ 
ριών ΑΝΕΚ και ΡΕΘΥΜΝΙΑΚΗ, πρέπει να κριθεί με βάση 
τις σχετικές διατάξεις του Ν.703/77, όπως ισχύει. 

Σύμφωνα με το άρθρο 4β παρ. 1 του Ν.703/77, όπως 
ισχύει, κάθε συγκέντρωση επιχειρήσεων πρέπει να γνω¬ 
στοποιείται στην Επιτροπή Ανταγωνισμού μέσα σε 10 ερ¬ 
γάσιμες ημέρες από τη σύναψη της συμφωνίας ή τη δη¬ 
μοσίευση της προσφοράς ή ανταλλαγής ή την απόκτηση 
συμμετοχής που εξασφαλίζει τον έλεγχο της επιχείρη¬ 
σης, όταν: α) με τη συγκέντρωση αποκτάται ή αυξάνεται 
μερίδιο αγοράς των προϊόντων ή των υπηρεσιών που 
αφορά η συγκέντρωση, όπως αυτό ορίζεται στο άρθρο 
4στ, που αντιπροσωπεύει στην ελληνική αγορά ή σε ένα 
σημαντικό, σε συνάρτηση μετάχαρακτηριστικάτωνπροϊ- 
όντων ή των υπηρεσιών, τμήμα της, τουλάχιστον 35% του 
συνολικού κύκλου εργασιών που πραγματοποιείται με τα 
προϊόντα ή τις υπηρεσίες που θεωρούνται ομοειδή από 
τον καταναλωτή, λόγω των ιδιοτήτων, της τιμής τους και 
της χρήσης για την οποία προορίζονται ή β) ο συνολικός 
κύκλος εργασιών όλων των επιχειρήσεων που συμμετέ¬ 
χουν στη συγκέντρωση, κατά τα οριζόμενα στο άρθρο 
4στ, ανέρχεται, στην εθνική αγορά, τουλάχιστον σε 
150.000.000 Ευρώ και δύο τουλάχιστον από τις συμμετέ- 
χουσες επιχειρήσεις πραγματοποιούν, κάθε μία χωριστά, 
συνολικό κύκλο εργασιών άνω των 15.000.000 Ευρώ. 

Η υπό κρίση συγκέντρωση υπόκειται υποχρεωτικά σε 
προηγούμενη γνωστοποίηση, δεδομένου ότι σήμερα κα¬ 
λύπτεται μία από τις δύο προϋποθέσεις που ορίζει ο νό¬ 
μος και συγκεκριμένα αυτή του μεριδίου αγοράς, αφού με 
την κρινόμενη συγκέντρωση αποκτήθηκε μερίδιο αγοράς 
100% στις σχετικές αγορές παροχής υπηρεσιών θαλάσ¬ 
σιας μεταφοράς α) προσώπων και β) οχημάτων με κλασ- 
σικού/συμβατικού τύπου Ε/Γ-Ο/Γ πλοία στη δρομολογια- 
κή γραμμή Πειραιώς - Ρεθύμνου. 

Β) Κατά το άρθρο 4ε παρ. 1 του Ν. 703/77, όπως ισχύει, 
απαγορεύεται η πραγματοποίηση συγκέντρωσης που 
υπάγεται στη διαδικασία προληπτικού ελέγχου μέχρι την 
έκδοση της σχετικής απόφασης της Επιτροπής Ανταγω¬ 
νισμού, ενώ κατά το άρθρο 4γ παρ. 1, με απόφαση της 
Επιτροπής Ανταγωνισμού απαγορεύεται κάθε συγκέ¬ 
ντρωση επιχειρήσεων, που υπόκειται σε προηγούμενη 


γνωστοποίηση και η οποία μπορεί να περιορίσει σημαντι¬ 
κά τον ανταγωνισμό στην εθνική αγορά ή σε ένα σημαντι¬ 
κό σε συνάρτηση με τα χαρακτηριστικά των προϊόντων ή 
των υπηρεσιώντμήματης και ιδίως με τη δημιουργίαή ενί¬ 
σχυση δεσπόζουσας θέσης. 

Σχετικά με τη δυνατότητα της υπό κρίση συγκέντρωσης 
να περιορίσειτον ανταγωνισμό, εκτιμάται ότι αυτή δεν δύ- 
ναται να περιορίσει σημαντικά τον ανταγωνισμό για τους 
κάτωθι λόγους: 

1. Με την κρινόμενη συγκέντρωση, δεν επήλθε, άθροι- 
ση μεριδίων στις επιμέρους σχετικές αγορές που αυτή 
αφορά, καθώς τα εμπλεκόμενα μέρη δεν δραστηριοποι- 
ούντο στις ίδιες δρομολογιακές γραμμές. 

2. Μετη συγκέντρωση, η απορροφώσαεταιρεία αποκτά 
μερίδιο αγοράς 100% στις σχετικές αγορές παροχής 
υπηρεσιών θαλάσσιας μεταφοράς α) προσώπων και 
β) οχημάτων στη δρομολογιακή γραμμή Πειραιώς - Ρεθύ¬ 
μνου, το οποίο προηγουμένως κατείχε η απορροφώμενη 
εταιρεία. Η «ΑΝΕΚ» ήδη πριν τη συγκέντρωση κατείχε το 
100% των αγορών παροχής υπηρεσιών θαλάσσιας μετα¬ 
φοράς α) προσώπων και β) οχημάτων στη δρομολογιακή 
γραμμή Πειραιώς - Χανίων, ενώ στις αντίστοιχες αγορές 
στη δρομολογιακή γραμμή Πειραιώς - Ηρακλείου τα με¬ 
ρίδιά της ήταν πολύ χαμηλότερα από εκείνα της μοναδι¬ 
κής ανταγωνίστριάς της εταιρείας. 

3. Ενόψει της απελευθέρωσης της αγοράς της ακτο¬ 
πλοΐας, η διασφάλιση της οποίας έχει πλέον ανατεθεί σε 
ανεξάρτητο φορέα, την Ρυθμιστική Αρχή Θαλασσίων Εν- 
δομεταφορών (ΡΑΘΕ), με την εφαρμογή του Ν.2932/ 
2001, σε διάστημα περίπου έξι μηνών από σήμερα (Νοέμ¬ 
βριος 2002), τα σημαντικότερα νομικά εμπόδια εισόδου 
στις σχετικές αγορές υπηρεσιών θα αρθούν και αναμένε¬ 
ται να ενταθεί ο ανταγωνισμός, ειδικά στις υπό κρίση δρο- 
μολογιακές γραμμές, δεδομένου και του ιδιαίτερου εμπο¬ 
ρικού ενδιαφέροντος που παρουσιάζουν, λόγω της έλλει¬ 
ψης της μεγάλης εποχικής διακύμανσης στη διακίνηση 
τόσο επιβατών όσο και οχημάτων. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Αποφαίνεται, ότι δεν συντρέχει νόμιμος λόγος απαγό¬ 
ρευσης της από 24.9.99 γνωστοποίησης των εταιριών 
«ΑΝΩΝΥΜΗ ΝΑΥΤΙΛΙΑΚΗ ΕΤΑΙΡΕΙΑ ΚΡΗΤΗΣ Α.Ε.» και 
«ΡΕΘΥΜΝΙΑΚΗ ΝΑΥΤΙΛΙΑΚΗ ΤΟΥΡΙΣΤΙΚΗ Α.Ε.», που 
αφορά τη μεταξύ τους συγχώνευση, με απορρόφηση της 
δεύτερης από την πρώτη και η οποία πραγματοποιήθηκε 
δυνάμει του από 26.5.99 σχεδίου σύμβασης συγχώνευ¬ 
σης, δεδομένου ότι δεν προκύπτουν δυσμενείς για τον 
ανταγωνισμό επιπτώσεις στις σχετικές αγορές υπηρε¬ 
σιών, στις οποίες αφορά. 

Η απόφαση εκδόθηκετην 7η Ιανουάριου 2003. 

Η απόφαση να δημοσιευθεί στην Εφημερίδα της Κυ¬ 
βέρνησης, σύμφωνα με το άρθρο 23 παρ. 7 του Κανονι¬ 
σμού Λειτουργίας και Διαχείρισης της Επιτροπής Αντα¬ 
γωνισμού (ΦΕΚ361/Β/4.4.2001). 

Ο Πρόεδρος Η Γραμματέας 

ΔΗΜΗΤΡΗΣ ΤΖΟΥΓΑΝΑΤΟΣ ΑΙΚΑΤΕΡΙΝΗ ΤΡΙΒΕΛΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




